Самолёт командири парвоз вақтида севган қизининг қўлини сўради\n18:40 / 01.11.2016\nАвстралиянинг Qantas авиакомпаниясига қарашли йўловчи самолёти командири парвоз вақтида ўз севгилисининг қўлини сўради. Бу ҳақда авиакомпаниянинг Facebook’даги саҳифасида жойлаштирилган видеороликдан билиб олиш мумкин.\nDaily Mail нашрининг аниқлик киритишича, капитан Дули Эллис ўз севгилисининг қўлини Мельбурн — Лос-Анжелес парвози вақтида сўраган. Йўловчиларга мурожаат қилувчи микрафон орқали у ушбу ишни амалга оширган.\nЭркак микрафон орқали қиздан унинг рафиқаси бўлишини сўраган ва шундан сўнг, учувчилар кабинасидан қўлида гулли букет ва никоҳ узуги жойлаштирилган қутича билан чиқиб келган. Қиз учувчининг таклифига рози бўлган.\nАвстралиянинг БМТдаги ходими Нью-Йоркда ҳалок бўлди\nGolden House 10 фоизлик Янги йил чегирмаларини тақдим этади\nФарғона шаҳар ҳокимлиги тадбиркорнинг фаолиятига тўсқинлик қилмоқда. Ечими борми?\nЖарроҳ беморларнинг жигариларига ўз инициалларини ўйиб туширгани учун судланмоқда\nЎзбекистонга Иссиқ-кўлдаги қандай пансионатлар қайтиб берилди\nФермерлар ўзи етиштирган пахтани текстил корхоналарига тўғридан-тўғри сотишади – Президент фармонига шарҳ


Исмоил Сомоний - www.ziyouz.uz\nБош саҳифа Илм ва фанТарихЎзбекистон ҳукмдорлариИсмоил Сомоний\n(849 йил, Фарғона – 907 йил, Бухоро)\nЎзбек давлатчилиги тизимида ҳукмронлик қилган сомонийлар сулоласининг йирик вакили. Унга “амири-мозий” — “дунёдан ўтган амир” деган лақабни берганлар. Аббосий халифа Муътамид (870-892) Рофе ибн Лайс қўзғолонини бостиришда ёрдам берган сулола асосчиси Сомонхудотнинг ўғилларидан Наср I ибн Аҳмадни Мовароуннаҳрга ноиби (873-893), Исмоил Сомонийни эса Бухорога ҳоким этиб тайинлаган. Аммо ака-ука ўртасида ихтилоф пайдо бўлиб, улар икки бор ўзаро уруш қилган. Биринчиси сулҳ билан якунланган, иккинчисида Исмоил Сомоний ғолиб келганига қарамай, акасининг ҳокимиятини тортиб олмаган.\n893 йил Наср I вафот этгач, халифа Муътазид (892-902) Исмоил Сомонийни унинг ўрнига Мовароуннаҳрга ноиб қилиб тайинлаган. У шу йилиёқ Тароз шаҳрини эгаллаган, 899 йил халифанинг Хуросондаги ноиби Амр ибн Лайс қўшинини тор-мор келтириб, унинг тасарруфидаги ерларни бўйсундирган. 902 йил эса у Табаристон, Рай, Қазвин ва Дайламни забт этиб, ўзини халифаликдан мустақил ҳукмдор деб эълон қилган. У 907 йил вафот этгач, ўрнига ўғли Аҳмад ибн Исмоил ҳокимият тепасига келган.\n← Аввалги Аввалги Аҳмад ибн Исмоил ас-Сомоний\nКейинги → Кейинги: Наср ибн Аҳмад


Тожик ҳожиларининг сўнги гуруҳи Ватанга қайтиб келмоқда\nТожик зиёратчиларининг охирги гуруҳи бугун Мадинадан Душанбега қайтиб келади, деб хабар қилишди Тожикистоннинг дин, удум ва маросимларни тартибга солиш Қўмитасида. Душанбенинг халқаро аэропортида самолёт пешинда қўнади деб, аниқлик киритишди.\n360 сонлик тожик зиёратчиларининг охирги гуруҳи Араб авиакомпаниясининг Airbus русумидаги ҳаво кемасида учиб келиши кутилмоқда. Саудия Арабистонидан зиёратчиларнинг қайтиб келиши 18 сентябрда бошланган эди, ўша куни 200 та одам Ватанига қайтиб келди.\nБу йил ҳаж қилган Душанбелик 55-яшар Илхом Аминжонов зиёрат ҳар ким ҳам кўтара олмайдиган 50 даража ҳароратдаги жазирама иссиқ шароитида бўлганини, бироқ бунга қарамасдан Мусулмонча фарз бажарилди, деб ўз таасуротларини баҳам кўрди.\nБу йил ҳаж вақтида учта Тожик зиёратчиси вафот этди ва улар Маккада дафн қилиндилар. Ушбу йилда Маккаю Мадинадаги Ислом зиёратгоҳларига Тожикистоннинг 6 мингта фуқароси бориб келди.


«UzDigital TV»: TeleCARD қурилмаси энди «бўлиб...\n11.04.2019 13:50 0 3493\nИжобий туйғулар.... Рақобат руҳи... Дунёнинг ўрганиш... Буларнинг барчасини юқори сифатли телевидение билан ҳис этишингиз мумкин! Республика бўйича рақамли телевидение хизматларини тақдим этувчи етакчи компания – «UZDIGITAL TV» ўз абонентлари учун қайғурган ҳолда уланиш учун янгиликлар яратмоқда.\nҲар бир киши ўз севимли дастурларини томоша қилишлари ва жаҳондаги барча қизиқарли янгиликлардан хабардор бўлишлари учун «UZDIGITAL TV» компанияси рақамли телевидение хизматларига уланиш учун «бўлиб тўлаш» эвазига қурилмаларни харид қилиш имкониятини яратмоқда!\n2019 йил 8 апрелдан бошлаб бўлиб тўлаш эвазига рақамли телевидение қурилмаларини қуйидаги манзиллардан харид қилишингиз мумкин:\nФарғона шаҳри, Марғиноний кўчаси, 30-“Б” уй.\nАндижон шаҳри, Бобур шоҳ кўчаси, 22-“Б” уй.\nНаманган шаҳри, Нодира кўчаси, 1-уй.\nСамарқанд шаҳри, Почта кўчаси, 5-уй.\nНавоий шаҳри, Ислом Каримов кўчаси, 3-“А” уй.\nБухоро шаҳри, Б. Нақшбанд кўчаси, 40-уй.\nҚарши шаҳри, Мустақиллик шоҳ кўчаси, 19-уй.\nУрганч шаҳри, Янги Урганч кўчаси, 1-уй.\nНукус шаҳри, Ерназар Алакоз кўчаси, 20-уй.\nЖиззах шаҳри, Ш.Рашидов кўчаси, 46-уй.\nБунинг учун сиз қуйидаги ҳужжатларни тақдим этишингиз зарур:\nШахсни тасдиқловчи ҳужжат (пасспорт нусхаси);\nИНН (Солиқ тўловчи шахснинг идентификация рақами).\nБўлиб тўлаш эвазига TeleCARD қурилмасини харид қилиш мумкин.\nБошланғич тўлов 15% ни ташкил этади.\nОйлик абонент тўловларини амалга ошириш учун исталган тўлов тизимидан уйдан чиқмаган ҳолда фойдаланиш мумкин. Шунингдек рақамли телевидение хизматлари учун олдиндан абонент тўловини амалга оширилганда қулай чегирмалар тизими мавжуд.\n3 ой учун 10%, 6 ой учун 15% ва 12 ой учун 20% чегирмалар тақдим этилади.\n«UZDIGITAL TV» Сиз ва яқинларингиз учун қайғуради!\nUzDigital TV TeleCard бўлиб тўлаш\nТехнология 03/12, 12:37\n«UZDIGITAL TV» Янги йил акциясини эълон қилди!\nТехнология 19/11, 15:17\n«Самарқанд дарвоза»да «UZDIGITAL TV»нинг кўчма сотув офиси ташкил этилди\nТехнология 16/10, 16:10\n«UZDIGITAL TV» Шарғунда кўчма офис ташкил қилди


Болаларнинг ўсишига ёрдам берамиз 08 — Dilkashradio.com\nАссалому алайкум хурматли радио тингловчилар. Эфирда сизлар учун берилиб бораётган эшттиришларимиздан бири. Хурматли тингловчилар келинг бугун хам болаларимиз тўғрисида сухбатлашайлик. Хозирги кунда кўпчилик ота оналарни қийнайдиган муаммо болаларимизнинг тарбияси. Кўпчилик уйда болага яхши тарбия бериши мумкин. Лекин ташқи мухитдан бўладиган таъсирни тўсишни хеч қандай иложиси бўлмаса керак. Ўйлаймизки болаларингизни ким билан бирга вақт ўтқазиши ва дўстлариниг кимлиги уларнинг хаётида катта рол ўйнайди. Ташқи мухитдан бўладиган таъсирни оз бўлсада тўсишни ягона йўли, доимо болаларни назорат қилиб туриш деб биламиз. Болаларни кўп жазолаб нимагадир ўргатишдан кўра, шу нарсани олдини олган мақул бўлди.\nТўғри баъзи пайтларда жазолашга хам тўғри келади. Лекин биринчи навбатда сабабини ўрганиб чиқишимиз тўғри бўларди. Айтмоқчимизки жазо беришга хеч қачон шошилманг. Буни эса хеч қачон жахил устида амалга оширманг. Болани жазолашдан олдин биринчи, ўзингизни қўлга олишга харакат қилинг. Болангизга хеч қачон бақирманг, лекин асдойдил жиддий гапиринг. Биз Ўзбекларда тез тез учраб турадиган айрим гаплар бор. Масалан, болангиз гапингизга кирмаса, айрим ота оналар шундай деб айтишади: яна шуни такрорласанг қулоғингни кесиб ташлайман, ёки қўлингни уриб синдираман, умуман шунга ўхшаш кулгули гаплар. Кулгули деб айтишимизга сабаб хеч қачон шу айтган жазоларни амалда қўлламайсиз. Буни эса бола жуда яхши билади ва шу ишин вақт ўтиши билан яна такрорлаши мумкин.\nУ ўйлайдики дадам ёки онам, барибир қўлимни синдирмайди ёки қулоғимни кесолмайди деб. Хеч қачон болаларга нисбатан қупол бўлманг ва уларни хақоратламанг. Аксинча яхши гапиришга харакат қилинг. Хар сафар бола бирон бир айб иш қилиб қўйса алохида гаплашиб кўришга харакат қилинг. Бошқа кишилар олдида ёки бегона болалар олдида фарзандингизни жазоламанг. Бу уларнинг қадир қимматини пасайтиришга олиб келади холос. Хозирги кунда болаларнинг тарбиясига салбий тасир қилувчи омиллар кўплаб топилади. Балки сиз ўйлашингиз мумкин бўлди, энди бошқа кучим етмайди деб. Йўқ таслим бўлишга шошилманг. Болангиз учун кўп ибодат қилинг хамма нарсага қодир Худованд болангизни хам ўзгартиришга қодир. Фарзандингиз учун кўп ибодат қилинг. Ўзингизга эса Худованд донолик беришини сўранг.\nШуни ёдингиздан чиқарманг Худованднинг кучи тошни хам сарёғдай эритиб юборишга қодир. Иложи бўлса бошқалардан хам болангиз учун ибодат қилишини сўранг. Ёдингизда бўлсин болани хаддан ташқари кўп жазолаш болани юрагини тош қилиши хам мумкин. Бизнинг халқимизда бир гап бор яхши гап билан илон хам инидан чиқади деди доно халқимиз. Доимо болангизга яхши гапиришга харакат қилинг. Кўп марта жазолашдан кўра, яхши гап билан болани ўзгартириш онсонроқдир деб ўйлаймиз. Хурматли ота оналар манашундай қийин ишда Худованд сизга мададкор бўлсин. Шунинг билан бугунги эшттиришимиз ўз нихоясига етди. Келгуси сафар яна радио орқали учрашгцнча хайр саломат бўлинг.\nБолаларнинг ўсишига ёрдам 304


БИЗГА ВАТАН ВА ХАЛҚ МАНФААТЛАРИНИ ҲИМОЯ ҚИЛИШГА ҚОДИР ЖУРНАЛИСТЛАР КЕРАК - Ўзбекистон овози газетаси\nБИЗГА ВАТАН ВА ХАЛҚ МАНФААТЛАРИНИ ҲИМОЯ ҚИЛИШГА ҚОДИР ЖУРНАЛИСТЛАР КЕРАК\nПрезидент эътибори ва ишончи қувонтиради, масъулиятни оширади,\nянги марраларга руҳлантиради\nБу учрашувни, тўғриси, ҳаяжон билан кутгандик, фаолиятимиз чуқур таҳлил этилиши, камчиликлар ва муаммолар тўғрисида фикр юритилиши, янги таклифлар, ташаббуслар илгари сурилишини ҳам билардик.\nАммо таҳлиллар бунчалик чуқур ва кенг қамровли бўлишини, ижод аҳли фаолияти ва ҳаётига оид масалалар ипидан-игнасигача ўрганилишини кутмагандик.\nБу учрашувнинг энг ҳайратланарли ва қувончли жиҳатларидан яна бири шундаки, агар «тила тилагингни», деб сўралганида ҳам, биз ўзимиз учун бунчалик кўп имтиёзларни сўраш хаёлимизга келмасди ёки журъат этишимиз қийин эди.\nУзоқ йиллар молиявий муаммолар билан яшашга кўникиб қолган, баҳоли қудрат фаолият кўрсатиб келаётган ижодий ташкилотларни ҳам маънавий, ҳам моддий томондан қўллаб-қувватлаш бўйича амалий ташаббуслар илгари сурилди. Мамлакатимизнинг иқтисоди бақувват корхоналари, банк ва компаниялар ижодий ташкилотларни оталиққа оладиган бўлди. Бу ташаббуснинг аввало икки ибратли томонини эътироф этиш лозим. Биринчидан, ижодий ташкилотларнинг оёқ-қўлини боғлаб турган молиявий муаммолари ҳал бўлади, уларнинг моддий-техник базаси, шароитлари яхшиланади, соғлом ижодий муҳит яратилади. Иккинчидан, бу ташаббус маънавий-маърифий тарбияга хизмат қилади, халқни руҳан бирлаштиради. Маънавият ва оммавий ахборот воситаларига жойлардаги катта-кичик раҳбарларнинг, жамоатчиликнинг муносабатини ўзгартиради. Буларнинг ҳаммаси жамиятда ижодкорларни қадрлашга, маънавиятни юксалтиришга, одамларнинг дунёқарашини ўзгартиришга, соғлом авлодни тарбиялашга хизмат қилади.\nШунингдек, яна бир ҳақиқатни тан олишимизга тўғри келади. Президент маърузасида айтилган фикрлар, илгари сурилган ғоялар, вазифалар билан ўзимизнинг бугунги фаолиятимизни қиёслаб, хулоса чиқарсак, ишимиздан кўнглимиз мутлақо тўлмайди, албатта.\nМасалан, биз журналистлар учун яратилаётган имтиёзлар ва шароитларга эътибор қаратайлик. Аввало, Ўзбекистон журналистлари ижодий уюшмасининг фаолиятини такомиллаштириш ва моддий-техник базасини кучайтириш бўйича қарор лойиҳаси устида иш олиб борилаётгани айтилди.\nУшбу қарорда уюшманинг молиявий манбаларини яхшилаш, вилоят бўлимларининг моддий-техник базасини кучайтириш, уюшма ходимларининг меҳнат шароитларини яхшилаш каби муҳим масалалар ўз ифодасини топиши айтилди.\nУюшма ва унинг бўлимлари қандай аҳволда фаолият кўрсатиб келаётгани кўпчилигимизга яхши маълум. Демак, энг оғриқли масалаларимиздан бири ҳал бўлмоқда.\nОлқишга сазовор янгиликлардан яна бири – «ижодий соҳада, жумладан оммавий ахборот воситаларини бугунги талаблар асосида янада ривожлантириш мақсадида солиқ ва мажбурий тўловлар бўйича белгиланган қўшимча имтиёз ва преференциялар муддатини яна 5 йилга узайтириш чора-тадбирлари» кўрилаётгани бўлди.\nНукус ва Тошкент шаҳарларида, барча вилоятлар марказларида имтиёзли кредит асосида «Ижодкорлар уйлари»ни барпо этиб, энг фаол ижодкорларга, шунингдек, ёш истеъдодларга квартиралар ажратилиши барчамизни бирдай қувонтирди. Бу ташаббус замирида ижодкорларни қўллаш, ижтимоий ҳимоя қилиш, ёш истеъдодларни асраб-авайлаб, қўллаб-қувватлаб вояга етказишдек улуғ ниятлар мужассам.\nЯна бир оғир масалага ечим топиладиган бўлди. Маълумки, шу пайтгача пенсия ёшидаги ижодкорлар энг кам иш ҳақининг 2 баробаридан кўп миқдорда қалам ҳақи олса, унинг пенсиясидан ярмини ушлаб қолишдек номаъқул, мантиқсиз тажрибага чек қўйиладиган бўлди. Бундай ғайритабиий ҳужжатни ишлаб чиқан молиячилар ижодкорнинг қалам ҳақини, яъни даромадини ҳисобга олишни билган, аммо мақола ёзиш учун кетадиган харажат – электр қуввати, қоғоз, қалам, компьютер ишлатишини ҳисобга олишга ақли етмаган. Буни тушунмаган одам мақола ёки асар ёзиш азобини қаердан билсин. Ижод қилиш учун уйқудан, ҳузур-ҳаловатдан воз кечиш, вақтни, асабни сарфлаш керак бўлади.\nМасаланинг яна бир жиҳати шундаки, ижодкор дам олиш, роҳатланиш учун ёки бекорчиликдан ёзмайди. Нимадандир қувонса, фахрланса ёки қайғурса, оғринса, ташвишга тушса ёзади. Жамиятдаги камчиликларга жамоатчилик эътиборини қаратиш ёки давлат сиёсатини халққа етказиш учун ёзади. Ёшларга маърифат, зиё улашиш, одамларни инсофга, диёнатга чақириш учун ёзади. Ҳаётий тажрибага эга бўлган ижодкорларнинг бу борада айтадиган гапи асослироқ, таъсирлироқ бўлади.\nЭнди ўйлаб кўрайлик, «мен пенсиядаман, ҳеч нарса билан ишим йўқ», деб юрт тақдирига бефарқ қараган яхшими ёки она Ватани, халқини ўйлаб нимадир ёзган, яратган киши яхшими? Албатта, пенсияда бўлишига қарамай жамият манфаати учун жон койитган кишини қўллаймиз. Унда бундай кишиларни мукофотлаш ўрнига нега ёзгани учун жазолаяпмиз, деган савол пайдо бўлади. Энди бу саволга ўрин қолмади. Минглаб пенсиядаги ижодкорлар кўксига шамол тегадиган бўлди.\nУчрашув чоғида Президентнинг қатор таклифларини иштирокчилар ўрнидан туриб олқишлашди. Чунки бу таклифлар тўпланиб қолган ўткир муаммоларни ҳал этишга қаратилган эди.\nШулардан бири Тошкент шаҳрида доимий яшаш учун рўйхатдан ўтиш масаласи эди. Қанчалаб истеъдодли ижодкорлар йиллаб ишлаб, рўйхатдан ўтолмай, уй-жой ололмай, қийналиб келаётган эди. Мамлакатимиз раҳбари мазкур муаммо ечими бўйича ҳам таклифларини билдирди.\nБундай эътибор ва ғамхўрликлардан ҳар бир ижодкорнинг кўнгли тоғдек кўтарилгани табиий, албатта.\nАммо ҳаммамизнинг кўнглимизда бир савол айланади: Юксак ҳурмат, ишонч ва меҳрга муносиб жавоб қайтариш учун нима қилмоқ керак? Бу саволга жавобни ҳар кимнинг ўзи топгани маъқул. Бугунги вазифалар аҳамиятини чуқур тушунган, ўз бурчини дилдан ҳис этган киши нима иш қилиши кераклигини англаб етади. Бош вазифа аниқ – жамиятимиз ҳаётида, мамлакатимиз тараққиётида ғоят муҳим аҳамиятга эга бўлган адабиёт, санъат, маданиятни, оммавий ахборот воситалари ривожини бугунги давр талаб этаётган босқичга олиб чиқиш. Бунга эришиш учун маърузада янги-янги ташаббуслар илгари сурилди. Масалан, «Ўзбекконцерт» қошида «Ўзбекистон халқ артистлари» клубини ташкил этиш таклифи якдиллик билан қўллаб-қувватланди. Бундан мақсад — санъат оламида юз бераётган ижодий жараёнларни ўрганиб, муҳокама қилиб, хулоса чиқариб бориш, маданиятимиз ривожига хизмат қиладиган таклифларни ўрганиш, ёш истеъдодларни миллий қадриятлар руҳида тарбиялаш каби вазифалар кўзда тутилган. Бу ибратли ташаббус.\nБизнинг соҳада «Ўзбекистон халқ журналисти» унвони йўқ. Шу боис «Ўзбекистон журналистлари ижодий уюшмаси» қошида «Ўзбекистон Республикасида хизмат кўрсатган журналистлар мактаби»ни очиш мумкин. Ёки «Устоз журналистлар» клуби ташкил этилса, мақсадга мувофиқ бўларди.\nПрезидентимиз маърузасида кўтарилган масалалардан келиб чиқиб, фикрласак, бугун миллий журналистикамизни ривожлантириш бўйича ҳам янги ислоҳотларни ўтказиш лозимлигини англаймиз. Журналистика факультетларига қабул жараёнидан тортиб ўқитиш, амалиёт ўташ масалаларигача қайта кўриб чиқишни ҳаётнинг ўзи талаб этмоқда. Ҳозир дунёда ахборотга эгалик қилиш учун кескин кураш бораётган, ахборот хуружлари авж олаётган, геосиёсий манфаатлар тўқнашуви кучайиб, сиёсий ўйинларнинг янги-янги турлари пайдо бўлаётган бугунги нотинч шароитда бизга қандай журналистлар керак? Ватан ва халқ манфаатини доимо ҳимоя қилишга қодир журналистлар керак. Бугунги журналист сиёсат арбоби бўлмоғи лозим. Бунинг учун чуқур билим, юксак маҳорат, уйғоқ қалб, Ватанга чексиз муҳаббат керак.\nЎшанда мамлакатимиз тараққиётини янги босқичга олиб чиқиш учун бораётган тарихий ислоҳотларда фаол иштирок этамиз. Ўшанда юксак ҳурмат ва эътиборга муносиб бўламиз, ўшанда Президент ишончини оқлаган бўламиз.


Германиядаги тошқин кўплаб қурбонларга олиб келди\n16 Iyul 09:05 / Published in Жаҳон\nГермания: сув тошқини пайтида бир нечта киши вафот этди\nГерманияда ғарбдаги тошқиндан одамлар соғаймоқдалар. Қурбонлар хабар қилинмоқда: 58 киши ҳалок бўлди, 1300 киши бедарак йуқолди.\nЮқорида таъкидлаб ўтилганидек, Германиянинг ғарбий қисмидаги Аҳрвайлер шаҳрида уяли алоқа ишламайди, шунинг учун расмийлар бедарак йуқолганлар қаердалиги ҳақида маълумот беролмайди деб умид қилишмоқда.\nАйфел ҳудудида маҳаллий ҳукумат Рур дарёсидаги тўғондан тошиб чиқа бошлагач, янги йирик тошқинлардан қўрқишади. Тўсиқ атрофидаги қишлоқлар аллақачон эвакуация қилинган, аммо огоҳлантириш энди дарё бўйидаги шаҳарларга ҳам етказилган. Энергия компанияси электр энергиясини эҳтиёт чораси сифатида ўчириб қўйиши мумкинлиги ҳақида огоҳлантирди.\nEon энергетика компаниясининг маълумотларига кўра, ҳозирги пайтда Ғарбий Германияда сув тошқини сабабли тахминан 165 минг киши электр энергиясидан маҳрум. Синоптикларнинг тахмин қилишича, ёмғир яқин кунларда ҳам давом этади.\nГермания канцлери Ангела Меркел ва АҚШ президенти Джо Байден Вашингтондаги Оқ уйда ўтказилган қўшма матбуот анжумани пайтида қурбонларнинг оилаларига ҳамдардлик билдирди.\nTagged under: ГЕРМАНИЯ, ЙУҚОЛГАН, тошқин, ЎЛДИРИЛГАН, ЎЛИМ\nХитой Афғонистонни қўллаб-қувватлашда давом этиш ниятида\nРоссия: Туркманистондан келган талаба коронавирусдан вафот этди\nИлон Маскнинг электромобиллари МДҲ ҳудудида ишлаб чиқарила бошланиши мумкин


150 хил дорининг нархи ошмайди\nЖанубий Қозоғистон вилоятида энг кўп қўлланиладиган 150 хил дори йил охиригача қимматламайди. Бу натижага вилоят ҳокими Жансейит Туймебаев ҳамда “Даму” фармацевтика ва тиббий ходимлар ҳамжамияти ўртасида тузилган меморандум орқали эришилди. Меморандумнинг мақсади – вилоят аҳлини имтиёзли баҳода сифатли доривор воситалар билан таъминлаш.\nВилоят ҳокимлигида меморандумни имзолаш чоғида минтақа раҳбари Жансейит Туймебаев ва дорихона уюшмалари томонидан фармацевтика ташкилотларининг 40 нафар раҳбари иштирок этди. Мамлакат дорилари ва тиббий ускуналар ишлаб чиқарувчи компаниялар ва хорижлик маҳсулотларнинг расмий дистрибьютерлари 150 хил доривор воситалар нархини йил охиригача кўтармасликка келишиб олишди.\n– Меморандум доирасида 2017 йилга режалаштирилган дори-дармонларнинг 150 туридан 13 тасининг баҳоси анча арзонлади. Уларнинг ижтимоий аҳамияти зўр. Биз шу йўл билан аҳолининг ижтимоий ночор гуруҳларини қўллаб-қувватлаймиз. Ҳамкорлик шартномасини имзолаган дорихона раҳбарларига жанубликлар номидан миннатдорчилик билдираман, – деди Жансейит Қансейитули.\nИмзоланган шартномага мувофиқ, юрак-қон томир касалликлари, анальгетиклар, антигистаминлар, ошқозон ва гипотензив препаратлар, кўз ва қулоқ томчилари, витаминларнинг баҳосини бир хилда ушлаб туришни муассаса вакиллари ўз зиммаларига олдилар.\nМухтабар ҚАНОАТ қизи, 2018-01-22, 23:07 182


КАМОЛОТ КОШОНАСИ » Жиззах ҳақиқати газетаси расмий сайти\nЖиззах ҳақиқати газетаси » Иқтисодиёт » КАМОЛОТ КОШОНАСИ\nЖиззах воҳасига икки-уч йил олдин келган одам бугун шаҳарни таний олмаслиги аниқ. Амалга оширилаётган бунёдкорлик ишлари нафақат аҳолининг турмуш тарзини яхшилашга қаратилган, балки, таълим тизимини ислоҳ этиш, ёшларнинг билим олишлари учун қулай шарт-шароитлар яратиш ҳам бош мақсадлардан бири бўлмоқда.\nХусусан, вилоятимиздаги энг катта олий ўқув юрти бўлган, ҳар йили юзлаб педагогларни етказиб берадиган Жиззах давлат педагогика институтининг қайта таъмирланиб, замонавий кўринишга келтирилиши бунга яққол мисолдир.\nОлий ўқув юртининг таъмирланиб янги кўринишга келган биносининг очилишига бағишланган тантанали маросим катта байрамга айланди. Ундапрофессор-ўқитувчилар ва талаба-ёшлар иштирок этишди.\nЎзбекистон Республикаси Президентининг 2017 йилдаги "Олий таълим тизимини янада ривожлантириш чора-тадбирлари тўғрисида"ги Қарорига асосанинститутнинг бош ўқув биноси ҳамда Маданият саройини капитал таъмирлаш учун 47,301 млрд. сўм маблағ сарфланди. Лойиҳалаш ишлари "Архстройпроект плюс" МЧЖ томонидан тайёрланди. Реконструкция ҳамда капиталтаъмирлаш ишлари Олий ва ўрта махсус таълим вазирлиги ҳузуридаги ягона буюртмачи инжиниринг компанияси буюртмасига асосан "Глобалтрансқурилишмонтаж" МЧЖ пудрат корхонаси томонидан амалга оширилди.\nТадбирнинг расмий очилиш маросимидан сўнг ташриф буюрган меҳмонлар янги ўқув биносида ташкил этилган шароитлар, ўқув хоналари, спорт зали ва анжуманлар зали билан танишдилар.\nИнститутда бугунги кунда 524 нафар профессор-ўқитувчи фаолият юритади. Улардан 19 нафари фан доктори, 130 нафари фан номзоди бўлиб, илмий салоҳият 27 фоизни ташкил этади. 27 та бакалавриат йўналиши (кундузги) 8000 мингдан зиёд ва 11 та бакалавриат йўналишида (сиртқи) 3361 на-фар талаба, 18 та магистратура мутахассислиги бўйича 291 нафар магистрант, 7 та ихтисослик бўйича9нафар таянч докторант ва 10 нафар мустақил изланувчи таҳсил олишмоқда.\nИнститутда сўнгги 3 йилда 3 та дарслик, 25 та монография ва 33 та ўқув ва услубий қўлланма ишланган. 2017 йилда 4 нафар, 2019 йилда 22 нафар фан доктори тайёрланган.\n2017 йилда 5 нафар, 2018 йилда 1 нафар ва 2019 йилда 6 нафар Республика фан олимпиадалари ғолиблари, 9 нафар номдор стипендиант ва 1 нафар"Мард ўғлон" ҳамда Зулфия номидаги давлат мукофотлари совриндорлари етишиб чиқди. Айни кунларда 2019-2020 йилларга мўлжалланган 700 миллион сўмлик инновацион лойиҳалар амалга оширилмоқда. Илмий-тадқиқот институтлари билан 4 та, ишлаб чиқариш корхоналари билан 5 та (55 млн. сўмлик) илмий-тадқиқот ишлари амалга оширилмоқда.\nИнститутда халқаро ҳамкорликка катта эътибор қаратилмоқда. Москва давлат педагогика университети, Бошқирдистон давлат педагогика университети, Бошқирдистон давлат университети, Россия Ядро тадқиқотлари илмиймаркази, Норвич (Буюк Британия), Шимкент, Тула давлат педагогика университетлари, Тараз давлат педагогика институти (Қозоғистон), Санкт-Петербург ботаника илмий-тадқиқот институти ва бошқалар билан жами 16 та халқаро шартномалар имзоланган.


22 май куни Ўзбекистонда қандай об-ҳаво...\n21.05.2018 19:23 0 1556\nРеспублика Гидрометеорология марказининг хабар беришича, 22 май куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 15-17, кундузи 25-27 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 15-20 даража илиқ, кундузи 30-35 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 15-20 даража илиқ, кундузи 30-35 даража иссиқ бўлади.\nҚашқадарё ва Сурхондарё вилоятларида ҳаво ўзгариб туради, айрим жойларда қисқа муддатли ёмғир ёғиб, момақалдироқ бўлиши мумкин. Шарқдан секундига 7-12 метр тезликда шамолесади. Кечаси 13-18, кундузи 26-31 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, баъзи жойларда қисқа муддатли ёмғир ёғиб, момақалдироқ бўлиши мумкин. Шарқдан секундига 5-10 метр тезликда шамол эсади. Кечаси 13-18, кундузи 23-28 даража илиқ бўлади.\nРеспубликанинг тоғли ҳудудларида ҳаво ўзгариб туради, айрим жойларда қисқа муддатли ёмғир ёғиб, момақалдироқ бўлиши мумкин. Шарқдан секундига 7-12 метр тезликда шамол эсади. Кечаси 5-10, кундузи 13-18 даража илиқ бўлади.


Шавкат Мирзиёев 2021 йил учун Ўзбекистон бюджетини тасдиқлади - Zamin.uz\n19:43 / 26.12.2020\nШавкат Мирзиёев 2021 йил учун Ўзбекистон бюджетини тасдиқлади\nДавлат 2021 йилга бюджет қонунини имзолади. Унда бюджет даромади, харажатлари ва бюджетни қисқартириш тартиби кўрсатилган.\n2021 йил учун Ўзбекистон Республикасининг Давлат бюджети тўғрисидаги қонуни президент томонидан имзоланди. Қонун билан 2021 йил учун республика бюджетидан биринчи даражали бюджет маблағларини тақсимловчиларга ажратиладиган маблағларнинг чекланган миқдорлари тасдиқланган.\nҚонун билан 2021 йил учун асосий макроиқтисодий кўрсаткичлар ва консолидациялашган Давлат бюджети прогнозлари ҳамда 2022–2023 йиллар учун бюджет мўлжаллари белгиланди.\n2021 йил учун қуйидаги айрим тўлов ставкалари тасдиқланди:\n- мол-мулкни ижарага берувчи жисмоний шахслар учун белгиланган ижара тўловининг энг кам ставкалари;\n- товарларнинг айрим турлари билан чакана савдо қилиш ҳуқуқи учун ундириладиган йиғимларнинг чекланган ставкалари;\n- автотранспорт йиғимларининг ставкалари.\nҚонунда таъкидланишича, Ўзбекистон Республикаси бюджет тизими бюджетларининг олти ойлик ижроси якунлари бўйича даромад прогнозлари бажарилмаган ва жорий молия йилининг охиригача уларнинг келиб тушиши учун етарли асослар мавжуд бўлмаган ҳолда, республика бюджети умумий харажатларининг 3 фоизи ва ундан ортиқ фоизи миқдоридаги харажатларни қисқартириш ҳукумат таклифига кўра, парламент томонидан амалга оширилади.\nРеспублика бюджети умумий харажатларининг 3 фоизидан кам миқдоридаги харажатларни камайтириш Молия вазирлигининг таклифига кўра ҳукумат томонидан амалга оширилади.\n2021 йил учун Ўзбекистон бюджети тақчиллигининг чекланган миқдори ялпи ички маҳсулотнинг 5,4 фоизи миқдорида белгиланди.\nМаълумот учун, 2021 йилда консолидациялашган бюджет даромадлари 178 триллион 712 миллиард сўмни ташкил этиб, 2022 йилда ушбу кўрсаткич 208 триллионга етиши режалаштирилган. Хусусан, давлат бюджети даромадлари 2021 йилда 147 триллион сўм бўлиши кутилмоқда. Консолидациялашган бюджет харажатлари эса 216 триллион сўмдан ошиб, жумладан, давлат бюджети харажатлари 149 триллион сўм бўлиши кутилмоқда. Ушбу Қонун 2021 йил 1 январдан эътиборан кучга киради. “Замин” янгиликларини “Twitter”да кузатиб боринг\n18-12-2020, 15:30, Иқтисодиёт\n1-11-2019, 18:28, Иқтисодиёт\n2019 йил учун ижтимоий нафақалар ва моддий ёрдамлар миқдори белгиланди\n29-12-2018, 09:50, Иқтисодиёт\n28-12-2018, 22:07, Иқтисодиёт


Қишлоқ хўжалиги маҳсулотлари мамлакатнинг ўзида етиштириладиган Ўзбекистонда нега кейинги даврда гўшт, тухум ва ўсимлик мойи каби озиқ-овқат маҳсулотлари қимматлаб кетмоқда, аҳолининг харид қилиш қобилияти эса пасаймоқда?\nҚишлоқ хўжалиги мутахассиси ва Навоий вилоятининг Конимех тумани собиқ ҳокими 70 яшар Исмоил Оспанов ўзининг 26 октябрь куни эълон қилган навбатдаги видеосида айни муаммолар ва уларнинг ечимлари ҳақида гапиради.\n“Қимматчилик бугун пайдо бўлгани йўқ, бу муаммо аста-секин ўсиб келяпти. Лекин бугунги пандемия билан боғлиқ қийин шароитда нархларнинг ўсиши одамларнинг кайфияти, уларнинг турмуш даражаси, соғлиғига жиддий таъсир кўрсатади. Бошқа кўп муаммоларни келтириб чиқаради.\nМана, шифокорлар айтяпти, пандемия даврида одамларнинг яхши овқатланиши, оқсил ва колорияга бой овқат истеъмол қилиши касалликка қарши асосий даво, деб. Энди минг афсуслар бўлсинки, бизда одамларга моддий ёрдам бериш ҳам, аҳолига тиббий ёрдам кўрсатиш даражаси ҳам унчалик яхши даражада эмас.\nКасалхоналарда ва бошқа жойларда жуда кўп номаъқул ишларни кўряпмиз. Айниқса, бозорда гўштнинг қимматлаб кетиши жуда катта муаммолар келтириб чиқаради”, дейди Оспанов.\nУнинг фикрича, бундай муамоларга ҳукуматнинг қишлоқ хўжалиги ва, айниқса, чорва соҳасига бўлган эътиборсизлиги, ерларнинг президентга яқин бўлган юқори лавозимли шахсларга берилаётгани ва маҳаллий деҳқонларга умуман фойда келтирмайдиган пахта кластерлари монополияси олиб келган.\n“Мана, тараққий этган давлатлар бизнинг мамлакатимизга, бизнесменларга катта-катта ёрдамлар берди. Лекин нима ўзгарди? Мана шу шароитда қандай сотиб олиши мумкин оддий оила 70-80 минг сўмга гўштни?\nСал олдинроқ солиғини камайтирасизлар, деган гаплар чиқди. Ишламайдиган нарса, оддий популизм эди бу. Мен ҳар доим айтиб келяпман, мустақилликдан кейин қишлоқ хўжалиги соҳасига ҳеч қандай эътибор бўлмади.\nЎтган 26 йил Ислом Каримов даврини айтмайлик, бу айтилган, ҳамма билади. Лекин кейинги тўрт йилда нега ислоҳотлар амалга ошмади? Шавкат Миромонович катта ваъдалар берган эди-ку”, дейди собиқ ҳоким.\nОспановнинг фикрича, бугунги кунда мамлакатда чорвачиликнинг хароб аҳволга келиб қолишига сабаб – ҳукуматнинг унга эътиборсизлиги ва кераксиз бир соҳага айлантирилгани.\n“Мана, мен олдин айтувдим, қишлоқ хўжалигида ерни оптимизация қилиш пайтида озми-кўпми, 5-10 гектар ери, чорваси бор, мол боқадиган хўжаликлардан ерларни тортиб олиб қўйишди. Буни биз ҳамма вилолятларда кузатдик. Яхши 10-15 қорамоли бор фермерлар умуман касодга учради. Чорва боқадиган ерлари бўлмаганидан кейин молларини сўйворди…”, деди у.\nОспанов ўз чиқишида ерларнинг пахта учун олиб қўйилганига қатор мисоллар келтиради. Унинг фикрича, пахта гўштдан кўра аҳамиятлироқ бўлиши мумкин эмас, бунинг остида фақат битта мақсад, монополия – президентга яқин айрим шахсларнинг кластер тизими орқали бойиш нияти ётибди.\n«Бунга кластер келган. Кластернинг айтганини катта ҳоким ҳам бажаради, кичкина ҳоким ҳам бажаради. Прокурор ҳам ғиринг эта олмайди. Озуқанинг, кунжаранинг, шелуханинг қимматлиги, дон маҳсулотларидан чиқадиган кепакнинг қимматлиги, ҳаммасига монополия, кластерлар сабаб бўляпти.\nКластерларнинг тепасида кимлар тургани очиқ-ойдин айтиляпти. Шавкат Миромонович, куёвларингизнинг исмларини айтишади. Сиз коррупция бўлмайди, ҳеч ким пора олмайди, деган гапларни гапиряпсиз. Бу кулгили-ку! Энди нима дейиш мумкин? Тўртта-бешта молини боқа олмайдиган фермер қаерга борсин?» дея мурожаат қилади Оспанов ўз чиқишида президент Шавкат Мирзиёевга.\nУнинг сўзларига кўра, ҳукуматнинг айни сиёсати чорванинг ривожланишида бирламчи бўлган ем-хашак базасининг йўқ қилинишига сабаб бўлган. Илм-фан ютуқлари чорвачилик соҳасига татбиқ этилмаган. Фермерларнинг қўлидаги мол уларнинг тирикчилигига зўрға етмоқда.\n«Зоотехника қоидасига кўра, битта бузоқ 1 кг семириши учун 10 кг миқдорда озуқа бирлиги ейиши керак. Сули, қуруқ беда, кўк масса ва ҳоказо шу озуқа бирлигини ташкил этади. Шу ҳаммаси баланс бўлмаса, маҳсулот бермайди.\nБитта сигир сутга кириши учун камида икки йил вақт керак. Битта бузоқ семириб вояга етиши учун бир йилу 8 ой боқиш керак уни. Агар шу рационда боқилмаса, уч йилдаям у вазн бермайди. Чорва сохасини ривожлантириш учун оптимизация, мақбуллаштириш сиёсати натижаларини қайтадан кўриб чиқиш керак. Бу ишлар чорвачилик маҳсулотларининг камайишига олиб келди…\nЭнди, Шавкат Миромонович, «товуқ боқса бой бўлади», деган бу ўйинларни қўйиш керак. Бу муаммолар осмондан тушгани йўқ. Бундан кейин ундан ҳам кўпаяди. Энди пахтанинг ярмидан кечиш керак. Бошқа иложи йўқ. Зоотехник нормаларга кўра, бир қорамол учун қанча керак бўлса, мол боқадиган одамларга бўлиб бериш керак ерни», дейди собиқ ҳоким.\ndata-title="Чорвачилик соҳасидаги муаммолар ва уларнинг ечимлари" data-description="<!-- wp:paragraph --> <p>Қишлоқ хўжалиги маҳсулотлари мамлакатнинг ўзида етиштириладиган Ўзбекистонда нега кейинги даврда гўшт, тухум ва ўсимлик мойи каби озиқ-овқат ..." data-image="https://eltuz.com/wp-content/uploads/2020/10/rasm4297895.jpg" data-url="https://eltuz.com/sas/215537/" data-services="facebook,odnoklassniki,twitter,telegram" data-counter="ig">\nУлуғбек Ашур Eltuz.com 2 ноябр куни Наманган вилоят радиосининг «Радиомақола» дастурида Озодлик радиоси хақида гап борди. деб хабар берди ...


Хуситлар сиёсий музокараларга тайёрлигини билдирди | IDROK.UZ\nХуситлар сиёсий музокараларга тайёрлигини билдирди\nЯман шиалари ҳар доим мулоқотга тайёрлигини билдиригани, аммо ушбу музокаралар “босқинчи давлатлар” шафелигида бўлмаслигини маълум қилган.\nБу ҳақда душанба куни “Ансар Аллах” ҳаракати сиёсий кенгаши аъзоси Дайфулла аш-Шами ўзининг Саудия подшоҳи Салман ибн Абдел Азизнинг чиқишига Al Mayadin телеканали орқали билдирган муносабати давомида маълум қилган.\nХуситлар вакилнинг фикрича, Саудия Арабистони бошчилигида бошланган ҳарбий операция “ўзининг мақсадига эришмаган”, хуситлар мазкур хужумга қарши Яманда ёки Саудия Аабистонининг ўзида жавоб қайтаришини билдирган.\nДушанба куни подшоҳ Салман Саудия Арабистони эшиклари тинчлик ва барқарорликни истовчи томонлар учун доимо очиқлигини билдирган. Шу ўринда келгусидаги Яман бўйича музокаралар Форс кўрфазидаги араб давлатлари ҳамкорлик Кенгаши шафелигида ўтишини айтиб ўтган.\nМулоқотни бошлашдаги асосий талаблардан бири – “Барча қуролли гуруҳлар ўзларида мавжуд қурол-яроғларни Яман хукуматига топширади ва Яманга қўшни давлатларга хавф солишни тўҳтатиш” эканлиги маълум қилинди.\nДушанба куни коалиция кучлари Санага сўнгги вақтлардаги энг кўп хужум уюштирган бўлиб, гувоҳларнинг айтишича яман пойтахти осмонини қора тутун қамраб олган.


ТОШКЕНТ, 5 сен - Sputnik. Олий Мажлиси Сенатининг еттинчи ялпи мажлисини 2020 йил 11 сентябрь куни чақириш тўғрисида қарор қабул қилинди.\nПенсия, патент ва билет учун пул: Ўзбекистон мигрантларни қандай қўллаб-қувватламоқчи\n- "Ногиронлиги бўлган шахсларнинг ҳуқуқлари тўғрисида"ги;\n- "Халқаро тижорат арбитражи тўғрисида"ги;\n- "Наркологик касалликлар профилактикаси ва уларни даволаш тўғрисида"ги;сенат\n- "Халқ депутатлари Кенгашлари фаолияти такомиллаштирилиши муносабати билан Ўзбекистон Республикасининг айрим қонун ҳужжатларига ўзгартишлар киритиш тўғрисида"ги;\n- "Қишлоқ хўжалиги учун мўлжалланган ерлардан ва ўрмон фонди ерларидан фойдаланиш самарадорлигини ошириш мақсадида Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида"ги;\n- "Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида"ги.


ИШИД мушукларга қарши уруш эълон қилди\nИроқнинг Мосул шаҳрини ўз назоратида ушлаб турган ИШИД одамлар қолиб, энди мушукларга қарши уруш эълон қилди, деб хабар берди “Vesti.ru” нашри.\nБунга террорчилик гуруҳи раҳбарияти томондан шаҳар аҳолисига уйларида мушук сақлаш мумкин эмаслиги тўғрисидаги берилган фатво сабаб бўлди. Ироқ ОАВларининг маълумот беришича, қарорнинг бажарилиши юзасидан террорчилар одамларнинг уйини текшириш бўйича махсус тадбир ўтказишади. Жангариларнинг одамларга нисбатан бешафқатлигини айтадиган бўлсак, мушукларни яхшилик кутмаётгани ҳеч кимга сир эмас.\nҲозирда Мосул шаҳрида икки миллионга яқин аҳоли истиқомат қилади. Озиқ-овқат маҳсулотлари жуда танқис ва қиммат. Буни эътиборга олган жангарилар одамларнинг мушукларни кўпайтириб, истеъмол қилмасликларининг олдини олиш мақсадида фатво берганлиги тахмин қилинмоқда.\nИлгарилари ИШИД аъзоларининг мушукларга нисбатан нафрати сезилмаган, аксинча улар билан бирга суратга тушиб, ижтимоий тармоқларга жойлаштиришган.\n2014 йилдан бери Мосул шаҳри ИШИДнинг Ироқдаги таянчи ҳисобланади.\nЯРИМ ЯЛАНҒОЧ ДАИШ ЖАНГАРИЛАРИ МОСУЛ КЎЧАЛАРИДА САЗОЙИ ҚИЛИНДИ\nБМТ ИШИД жангарилари сонини санаб чиқди\nИШИД назорати остидаги ҳудудларда юз мингдан ортиқ бола мавжуд\nИШИД ва “Ал-Қоида” ҳамкорлик қилишни ният қилди\nТеррорчилар жаллодликда ёш болалардан фойдаланмоқда(Видео)\nИШИД АҚШ авиазарба берган Сурия базасига ҳужум уюштирди


Икки танишнинг жанжали бирининг оғир тан жароҳати олиши билан тугади\n13:00 / 09.09.2017\nПаркент туманида, 10 август куни соат 16.30 ларда, Паркент шаҳрида яшовчи 1973 йилда туғилган Б.Х. уйи олдида ўзаро жанжаллашиб таниши, 1987 йилда туғилган З.Н.ни қўли билан уриб, унга тан жарохати етказган. Натижада жабрланувчи тан жарохати олиб шифохонага мурожаат қилган. Бу ҳақда Тошкент вилояти ИИБ хабар берди.\nТиббиёт муассасаси хулосасига кўра З.Н.нинг олган жарохати ҳаёти учун хавфли бўлган “оғир” тан жарохати тоифасига киришлиги аниқланиб, ушбу ҳолат юзасидан Б.Х.га нисбатан Ўзбекистон Республикаси Жиноят Кодексининг тегишли моддалари билан жиноят иши қўзғатилди. Терговни ИИБ олиб бормокда.


«Ҳамид Олимжон қариндошлари бизни нега судга...\n09.01.2020 21:24 0 3413\nРустам Жабборовнинг «Муқанна озодлик курашчисими ёки золим фирибгар?» мақоласини кўпчилик зўр қизиқиш билан ўқиб чиққанига аминман. Тарихий далиллар аниқ-тиниқ келтирилган ушбу мақолада Муқанна шахсига ҳаққоний муносабат акс этган.\nДарҳақиқат, Муқанна шахси тарихий манбаларда ҳаққоний акс эттирилган. Кўплаб ўрта аср тарихчилари унинг шахсини муттаҳам ва ёлғончи сифатида қоралаб ёзишади. Беруний, Наршахий каби муаррихлар мусулмон бўлгани учун ҳам Муқаннани ёмонлаб ёзишади, дегувчилар ҳам бир талай. Аммо қип-қизил коммунист бўлган Сергей Толстов-чи?! У ўзининг «Древний Хорезм» монографиясида Муқанна ҳақида мусулмон тарихчилари ёзолмаган ҳақиқатларни ошкор қилмаганми?!\nРустам Жабборовнинг мақоласи тарихий ҳақиқатни юзага чиқаришга қилинган журъатли бир уринишдир.\nБундан беш-олти йиллар муқаддам «Муқанна миллий қаҳрамонми?» сарлавҳали мақолам дастлаб ижтимоий тармоқларда, кейинчалик «Сирли табобат» газетасида дўстим Шукур Жаббор ташаббуси билан эълон қилинган эди. Ана шундан кейин Шукуржоннинг ҳам, каминанинг ҳам бошига тушган ташвишларни тарифласак, ўзи бир рўмон бўлади.\nМақола эълон қилингач, кўпчилик тарихчилар менга қўнғироқ қилиб, айни ҳақиқатни ёзганим билан табриклашган эди. Бироқ коммунистлар мафкураси билан ўсиб, вояга етган айрим ижодкорлар мақоладаги фикр-далилларни тўғри қабул қилиш ўрнига ўзига, обрў ва мартабасига ярашмайдиган «кураш»ни бошлаб юборишди. Уларнинг бошида ўша пайтдаги Ўзбекистон Ёзувчилар уюшмаси раиси турди. Унинг ташаббуси билан «Сирли табобат» газетаси ақидапарастлик, мутассибликни тарғиб қилувчи нашр деган жамоатчилик фикрини шакллантиришга ҳаракат қилинди. Бир адабиётшуноснинг (эндиликда марҳум, Аллоҳ раҳмат қилсин) ҳуқуқни муҳофаза қилувчи идоралардан бирига берган ва ижтимоий тармоқларда ёритган фикрномаси айнан ана шундай қораловлар билан тўлиб-тошган эди.\nТаҳрирни ҳам қийиб қўядиган Шукур Жаббор «Хўш, унда нега ўзбекнинг гўзал шоири Ҳамид Олимжон Муқаннани миллий қаҳрамон даражасига кўтарди? Бу даражани халқ оммаси онгига ташувчи «Муқанна» драмаси ёзилишига сабаб нимада эди? Мазкур саволларга жавоб оддий: шўро мафкураси… тамом вассалом» деган жумлаларимга жузъий ўзгартиш киритиб «Мазкур саволларга жавоб оддий: Ҳамид Олимжон иккиюзламачи, тамом вассалом» дея ўзгартирганди. Бу эса Ҳамид Олимжон авлодларининг газета таҳририяти билан судлашишига сабаб бўлди. Суд иши адолат мезонларида бўлиб ўтди деёлмайман. Чунки суд жараёнига Шукур Жаббор етаклаб борган гувоҳлар (Усмон Носирнинг) қариндошлари киритилмади. Бечора дўстим ўз фикрини исботлашга имкон берилмади. Оқибатда «Сирли табобат»дай ўқишли газета ёпилиб кетди.\nБу билан ҳам юрагининг қурти ўлмаган уюшма раиси (эндиликда собиқ) навбатдаги тажовузни олис Хоразмда тинчгина ишлаб юрган каминага қаратди. Ёзувчилар уюшмасининг Хоразм вилоят бўлими масъулига «Эрпўлат Бахт билан гаплашиб қўйиш» вазифаси топширилди. Менинг Ёзувчилар уюшмасига аъзоликка қабул қилиш бўйича тўпланган ҳужжатларимни олиб кирган устоз Турсунбой Адашбоевни жеркиб ташлаган... Шукур Жаббор таъбири билан айтганда, собиқ раис Муқаннага «тош отганлар»ни қўли етган жойгача ёмонлаб, уларнинг суробини тўғирлатиб қўймоқчи ҳам бўлди.\nМинг шукурки, тегишли маҳкамаларда Шўролар даврига хос чақувлар билан жазолайдиган шахслар ишламас экан...\n...Рустам Жабборнинг мақоласи тарихий ҳақиқатни юзага чиқаришга қилинган журъатли бир уринишдир. Сезишимча, унинг бу иши аксарият элдошларимиз томонидан маъқулланса-да, ҳали кўпчилик томонидан қўллаб-қувватланмайди. Муаллифга отмоқчи бўлган тошини қўйнида асраб юрганлар борлиги ҳам эҳтимолдан холи эмас. Нима ҳам дердим, илм йўлининг оғир сўқмоқлари кўп бўларкан-да. Шундай экан, бошинг тошдан бўлсин, Рустамжон!\nҳақиқат тарих Муқанна\nЖамият 03/01, 15:13\nМуқанна озодлик курашчисими ёки золим фирибгар?


маблағ - xabar.uz\nАнгренда ярим млрд. сўмдан ортиқ бюджет маблағлари талон-тарож қилингани фош этилди.\nУшбу фонд меҳр ва шафқатга, эътиборга муҳтож одамларга, беморларга ёрдам бериб келаётган эди. Шу йўл орқали кўплаб ёрдамга муҳтож беморларнинг соғайишига, уларни яна ҳаётга қайтишига ҳисса қўшилди.\nФедерацияга келиб тушган 1249 та электрон мурожаатнинг 1071 таси «Президентга мурожаат портали», 173 таси ягона Давлат интерактив портали орқали Бош прокуратура томонидан белгиланган тартибда кўриб чиқиш учун йўлланган.


Қозоғистон нефтчилари норозилигини ёритаётган журналистларга ҳужум қилинган - BBC O'zbek\nҚозоғистон нефтчилари норозилигини ёритаётган журналистларга ҳужум қилинган\nImage caption Нефтчилар бир неча ойдан буён норозилик амалиёти ўтказмоқдалар\nҚозоғистон ғарбида нефтчиларнинг намойишини ёритиб келаётган журналистларга ҳужум қилинган.\n"СтанТВ" видео портали журналисти ва тасвирчиси Ақтау шаҳрида номаълум кимсалар томонидан дўппосланиб, пневматик тўппонча орқали жароҳат етказилган.\nҲужумга учраган ходимлари билан телефон орқали боғланишга муваффақ бўлган "Стан Продакшн" ширкати директори Бауржан Мусировнинг Би-би-сига айтишича, воқеа кундуз куни ва одамларнинг кўз ўнгида содир этилган ва ҳужум қилувчилар қимматбаҳо машинада келишган.\n"Тўрт ҳужум қилувчи йигитларни ура бошлаган. Тўқмоқ билан уришган. Тасвирчимиз Асан Амиловнинг елка суяги синган ва мияси чайқалган деган шубҳа бор. Бошига қаттиқ уришган. Яна травматик қуролдан отишган. Мухбиримиз Ўркен Бисеновнинг орқасидан отишган. Тасвирчимиз эса оёғидан ўқ еган", - дейди Бауржан Мусиров.\nТасвирчининг ҳали ҳам шифокор назоратида эканлиги маълум, соғлиғининг ҳолати борасида ҳали бирорта маълумот йўқ.\nУшбу журналистлар Қозоғистон ғарбида беш ойдан бери давом этаётган нефтчиларнинг норозилик намойишларини муттасил ёритиш билан шуғулланган.\nМанғистау вилоятидаги "Ўзенмунайгаз" ва "Қаражанбасмунай" компанияларининг ишчилари маошларини кўтаришни талаб қилиб ўз мақсадларида собит турибди.\nАммо уларни энди ушбу компанияларнинг собиқ ишчилари деб аташ мумкин. Чунки ширкатлар маҳкама орқали уларни ўз иш ўрнида узоқ вақт бўлмаганликда айблаб ишдан бўшатишга ва ўрнига бошқа одам олишга улгурган.\nРоза Тлеутаева ушбу намойишни илк бошлаганлардан. Маошларини кўтаришни талаб қилиб 40 кундан ортиқ очлик тутишган. Соғлиги ёмонлашгач, шифохонага ётқизилган. Қолган ҳамроҳлари ҳам куч билан шифохонага ётқизилган. Очлик орқали бирор натижа чиқмагач, улар ушбу амалиётларини тўхтатишган.\n"Иш берувчилар ҳеч қачон биз билан муҳокамага ўтиришгани, бизни чақиришмади ҳам. Биз бир неча маротаба бир стол атрофида ўтириб, ўзингизнинг ҳақлигингизни ва бизнинг ноҳақлигимизни исботлаб беринг, деб айтганмиз. Бизга ўзимизни ҳимоя қилишга йўл беришмаяпти. Барча маҳкама қарорлари бир томонлама. Ишчи синфи ҳар доим ноҳақ. Бир марта ҳам ишчилардан бирортаси ютиб чиққан ҳолат бўлмаган”, - дейди Роза Тлеутаева.\nНамойишлар ортидан нефтчиларнинг юристи Наталья Соколова ва касаба уюшмаси фаоли Акжанат Аминовлар озодликдан маҳрум қилинди. Намойишга чиққан икки мингдан ортиқ нефтчилар эса ишдан бўшатилган.\nУшбу ишчиларнинг ўртача маоши 1000 ва 1500 АҚШ доллари атрофида бўлган. Ушбу маош Қозоғистоннинг бошқа ҳудадларида яхшигина пул саналса-да, нефтчилар ўзлари яшаб турган ҳудудда нарх-навонинг баландлиги ва 1000 долларга яшаб бўлмаслигини айтадилар.\n"Бир кило гўшт 10-12 доллар, бир қоп ун 35-40 доллар, бензиннинг литри 1 доллар. Ўзимизда ҳеч нарса етиштирилмайди. Ҳаммаси бошқа ҳудудлардан олиб келинади”, - дейди Умбет Амирхан.\nИшчилар маошларни тўғридан-тўғри кўтаришни талаб қилмаяпти, балки дам олиш кунлари қўшимча ишлаган ҳақларинининг ширкат томонидан умумий маошга қўшиб юборилганидан норози бўлганлар.\nУларнинг сўзларига кўра, агар ишчиларнинг қўшимча ишлаган ҳақлари ишчилар талаб қилинаётгандек берилса ҳозир 1000 доллар олаётган ишчи 2000 доллар олишига тўғри келади.\n"ҚазМунайгаз" нефт ширкати матбуот котиби Давлат Жумадил намойишларни ноқонуний дейди ва унинг ортидан давлат ҳамда компаниялар 600 миллион доллар фойда йўқотганини айтади.\n"Нефтчиларга айрим одамлар томонидан нотўғри ахборот берилди. Улар иш берувчи маошларни кўтариш керак деган тушунчани сингдиришди. Аслида иш берувчи шартномада ва мамлакат қонунчилигида кўрсатилган барча шартларни бажарди. Нефтчилар вазиятни беқарорлаштирмоқдалар", дейди Давлат Жумадил.\n"ҚазМунайгаз" вакилига кўра, ширкат сўнгги уч йил давомида ишчиларнинг маошларини олти марта кўтарган. Айни дамда ушбу ҳудуддаги маошлар мамлакатнинг бошқа ҳудудларига қараганда бир неча маротаба баланд.\nМустақил кузатувчилар Қозоғистон ғарбида бўлаётган иш ҳақи борасидаги норозиликлар мамлакатнинг исталган бошқа ҳудудларида бўй кўрсатиши мумкинлигини айтишади. Чунки меҳнат кодексидаги чалкаш бандлар ҳам ишчиларнинг ҳамда иш берувчининг ҳақлигини таъкидлайди.\n“Муаммо ечилмайди, чунки икки томон ҳам ҳақ. Буни ҳуқуқий конфликт деса ҳам бўлади. Бир вақтнинг ўзида икки томон ҳам ҳақ ва ноҳақ. Қонунчиликка биз айтаётган ўзгартиришлар киритилмас экан, ушбу муаммо ечилмайди ва яна такрорланиши мумкин”, - дейди “Адилет” демократик партияси раҳбари Мақсут Нарикбаев.\n5 ойдан бери давом этаётган норозиликларда вақти вақти билан 2 мингдан ортиқ одам иштирок этаётгани айтилади. Бу вақт давомида ҳукумат вакиллари муаммони ечиш учун намойишчилар билан ҳозирча учрашгани йўқ.\nҲукуматнинг бундай муносабатидан норози бўлган икки мингга яқин нефтчилар намойишкорона қудратдаги “Нур отан” партиясидан чиқишини маълум қилганлар.


Гус Ҳиддинк Хитой олимпия терма жамоаси бош мураббийи этиб тайинланди\nSept. 8, 2018, 8:57 a.m. 1208\nТаниқли нидерланд мутахассиси Гус Ҳиддинк Хитой олимпия терма жамоаси бош мураббийи этиб тайинланди. Хитой футбол ассоциацияси ҳозирча бу ҳақда расман маълум қилмаган бўлса-да, мураббийнинг ўзи бу маълумотни тасдиқлаган.\n«Мен амалда нафақага чиқиб бўлгандим, бироқ бу жуда яхши иш бўлиб кўриняпти», - деган 71 ёшли мураббий.\nҲиддинкка 2020 йили Токиода ўтадиган ёзги Олимпиадага йўлланмани қўлга киритиш вазифаси юклатилган. China.org`нинг ёзишича, ушбу вазифа муваффақиятли адо этилган тақдирда, Токио Олимпиадасидан сўнг у миллий терма жамоани қабул қилиб олиши мумкин. Эслатиб ўтамиз, Хитой миллий терма жамоасига 2 йилдан буён италиялик мураббий Марселло Липпи устозлик қилмоқда.\nХитой матбуотидаги хабарларга қараганда, Ҳиддинкнинг маоши солиқларни ҳисобга олмаганда йилига 4,7 миллион долларни ташкил этади.\nГус Ҳиддинк мураббий сифатида Нидерландия, Жанубий Корея, Австралия, Россия ва Туркия каби мамлакатларнинг миллий термаларини, клублардан эса «Челси», «Реал», «Валенсия» ва ПСВ каби жамоаларни бошқарган. У 2002 йилги Жаҳон чемпионатида Жанубий Корея термасини ярим финалга қадар бошлаб боргани билан Осиё футболида ўз изини қолдирган.\nЭктор Купер: «Терма жамоа ўйинида ўсиш бор»\nАвстралия футболи афсонаси халқаро фаолиятини якунлади\nПФЛ 2019 йилдан янги чемпионат ўтказишни йўлга қўяди\nЎртоқлик ўйинлари. Австралия ва Японияда йирик ғалаба\nЎзбекистон терма жамоаси сўнгги 4 йилда илк маротаба 4та тўп фарқи билан ютқазди\nПро-Лигада плей-офф иштирокчилари маълум бўлди\n17 Ноябрь 4171\n14 Ноябрь 29250\n19 Ноябрь 20666\n15 Ноябрь 17694\n18 Ноябрь 16950\n15 Ноябрь 15655


Ёш ташаббускорларни бирлаштирган фестиваль - zarnews.uz\nЁш ташаббускорларни бирлаштирган фестиваль\n"5 муҳим ташаббус – 2021". Самарқанд шаҳар ёшлар марказида ўтказилган бу йилги фестиваль аввалгиларига ўхшамади. Марказ байрамона безатилган. Мактаб ўқувчилари томонидан беш йўналиш бўйича кўргазмалар ташкил этилган.\nКўргазмани томоша қилиш жараёнида бир кулолчилик маҳсулотига ранг бераётган ўқувчи эътиборимизни тортди. Саволлар билан унга юзландик.\n- Ўқувчимнинг ўрнига саволларингизга мен жавоб бераман, - деди ўзини Раҳматилла Хушвақтов деб таништирган киши. – Бу йигит Озодбек Раҳматов. Самарқанд шаҳридаги эшитишида нуқсони бўлган болалар махсус мактаб-интернатида таълим-тарбия олади. Муассасамизда “Ёш ижодкорлар” тўгараги ташкил қилинган. Озодбек шу тўгаракка қатнашиб, бир қатор нуфузли кўрик-танловларда иштирок этган ва фахрли ўринларни олган. Яқинда, октябрь ойида Москва шаҳрида ўтказилган “Янги авлод” ёш ижодкорлар фестивалида тасвирий санъат йўналиши бўйича “Менинг қишлоғим” номли асари билан қатнашиб, 1-ўринни эгаллади.\nТадбирнинг асосий қисмида фестиваль доирасида ўтказилган кўрик-танлов ҳамда мусобақаларда ғолибликни қўлга киритган вилоятнинг барча шаҳар ва туманларидан келган ўқувчилар, уларнинг устозлари муносиб тақдирланди.\n- 5 муҳим ташаббуснинг ахборот технологиялари йўналиши бўйича ўтказилган танловда биринчи ўринни қўлга киритдим, - дейди Самарқанд шаҳридаги 80-мактаб ўқувчиси Ғолибжон Дилшодов. – Бу танловда енгил конструкцияли қурилиш материалларидан бунёд этилган биноларни бузмасдан кўчиришда қўлланиладиган қурилма (кран) лойиҳаси билан қатнашгандим.\nВилоят “Баркамол авлод” болалар мактаби ўқувчиларидан ташкил топган доирачилар, вокаль, ашула ва рақс жамоаларининг чиқишлари фестивалга кўтаринкилик бағишлади.\nФестиваль вилоятнинг шаҳар ва туманларидан келган 250 нафардан зиёд ташаббускор ўқувчиларни бирлаштирди. Улар бир-бирлари билан танишиб, тажриба алмашди.


Курашчиларимиз Туркияга йўл олишди\n7 февраль, 2018, 18:50 759\nЭркин кураш бўйича Ўзбекистон терма жамаоси аъзолари Туркиянинг Анталия шаҳрига йўл олишди. Полвонларимиз ушбу шаҳарда ташкил қилинган халқаро ўқув-йиғин машғулотида иштирок этишади.\nЮртдошларимиз ва мезбонлардан ташқари бу йиғинда Озарбайжон ва Италиядан келган эркин курашчилар ҳам қатнашишади. Ушбу йиғин Ўзбекистон ва Туркия кураш ассоициацияларининг 2020 йилги Олимпия ўйинларига тайёгарликни ҳамкорликда олиб бориш дастури асосида ташкил қилинган.\nЙиғинга бош мураббий Алим Ҳикматов қуйидаги спортчиларимизни жалб қилган: Бекзод Абдурахмонов, Жаҳонгирмирзо Туропов, Мирза Ҳаитов, Маҳмуд Муродов, Баҳодир Аслонов, Аббос Раҳмонов, Ихтиёр Наврузов, Темуржон Усманохунов, Иса ва Жаброил Шапиевлар.


Ноябр 10, 2019\tЖамият Изоҳ қолдириш 557 Кўрилди\nЖарқўрғон тумани Какайди қўрғонидаги “Н” ҳарбий қисмда Ўзбекистон Республикаси Ҳарбий прокурори ўринбосари, адлия подполковниги Давлатёр Раҳмоновнинг сайёр қабули ташкил этилди.\nМазкур қабулда қатор мутасадди ташкилот раҳбарлари, ҳарбий хизматчилар, нафақадаги ҳарбийлар ва уларнинг оила аъзолари иштирок этди. Сайёр қабул давомида ҳарбий хизматчилар, нафақадаги ҳарбийлар ва уларнинг оила аъзоларининг уй-жой, мактабгача таълим муассасаси, кредит, тадбиркорлик, ўз хизмат жойини ўзгартириш борасидаги 20 дан ортиқ мурожаатлари тингланди.\n— Ватанга садоқат руҳида хизмат қилаётган ҳарбийларимиз билан тез-тез очиқ мулоқотлар, сайёр қабуллар ташкил этилаётгани ўз натижасини бераяпти, — дейди Термиз ҳарбий прокурори катта ёрдамчиси, адлия капитани Ғиёсиддин Раҳмонов. — Бу галги сайёр қабулда ҳам айрим ҳарбий хизматчиларнинг хизмат жойини ўзгартириш билан боғлиқ мурожаатлари ижобий ҳал этиладиган бўлди. Яна бир ҳарбий хизматчининг меҳнат дафтарчаси билан боғлиқ муаммоси жойида ҳал қилинди.\n— Турмуш ўртоғим Жавлон Раззоқов 17 йилдан буён ҳарбий бўлиб ишлайди. 5 нафар фарзандимиз бор. Ипотека кредити асосида қурилаётган уй-жойлардан олиш учун 2018 йил декабрь ойида ҳужжат тоширган эдик, — дейди Феруза Атамқулова. Ҳалигача жавобини билолганимиз йўқ. Шу масалага ойдинлик киритишда ёрдам сўрагандим, ижобий ҳал қиламиз дейишди. Елкамдан тоғ ағдарилгандай бўлди.\nОлдинги 2,5 тонна қоғоз тежалди\nКейинги Икки йиллик муаммо


Месси коронавирусдан 100% асрайдиган буюм сотиб...\n09.08.2020 11:36 0 5156\n«Барселона» футбол жамоасининг аргентиналик ҳужумчиси Леонель Месси антикоронавирус матрасини харид қилди. Бу ҳақда куни кеча «Mundo Deportivo» хабар берган.\nНашрнинг ёзишича, матрас тўқималарида нанозарралар бўлиб, улар тўрт соат давомида вирусни йўқ қилади. Таъкидланишича, коронавирусдан ҳимоя қилиш эҳтимоли 99,8%га баҳоланган.\nАпрель ойида «BeSoccer» портали «ProFootballDB» билан ҳамкорликда ХХI асрнинг энг яхши футболчилари рейтингини тузганди. Унда Месси биринчи ўринга сазовор бўлган.\nCOVID-19 касаллигини чақирувчи SARS-CoV-2 коронавируси ўтган йили декабрь ойида тарқала бошлади. Инфекция ўчоғи Хитойнинг Ухань шаҳри ҳисобланади. Касаллик бир неча ой ичида дунёнинг 210 та давлатини қамраб олди. 11 март куни ЖССТ коронавирус пандемиясини эълон қилди.\nЛионель Месси матрас коронавирус\nХориж бугун, 19:25\nКоронавирус статистикасини юритувчи институтни ёқиб юборишга уринишди — Германия\nХориж бугун, 18:44\nКоронавирус юқтириб олган Кличко: «Ҳокимлик хатарли иш»


Помир-Олой тизмасидаги сон жиҳатдан қисқариб бораётган, ареали бўлинган эндемик ўсимлик.\nКўп йиллик монокарп ўсимлик бўлиб, бўйи 1,5–1,8 м, саримсоққа хос кучли ҳидга эга. Илдизи йўғон, вертикал илдизпояли. Оддий каудексли. Пояси якка, барглари юмшоқ, нозик, тезда сўлиб қолади, юқори қисми деярли туксиз. Тўпгули – кенг, шингилли. Соябонлари кўп, барчаси мева тугади. Соябончалари 10–15 гулли, ўрама баргчасиз. Гулбандлари қисқа, 0,5–0,8 см. Косачабаргларининг тишчалари майда, уч қиррали. Гултожибарглари сариқ, 2–2,5 см узунликда, чўзинчоқ-эллипссимон. Меваси 1,9–2,7 см узунликда, эни эса 0,9–1,2 см, тескари тухумсимон, чўзинчоқ-тухумсимон, овалсимон ёки эллипссимон, орқа томондан сиқилган, ясси, туксиз. Апрель-май ойларида гуллаб, июнь-июль ойларида мевалайди.\nЖанубий Тожикистон, Ўрта Осиё (Жануби-Ғарбий Помир-Олой), Жанубий Ўзбекистон эндемиги (Қашқадарё ва Сурхондарё вилоятлари).\nТоғларнинг пастки ва ўрта қисмидаги ёнбағирларда ва қояларда ўсади. Сони. Табиатда якка-якка ёки кичик-кичик популяцияларни ташкил қилган ҳолда ўсади. Умумий сони аниқланмаган.\nТабиатда якка-якка ёки кичик-кичик популяцияларни ташкил қилган ҳолда ўсади. Умумий сони аниқланмаган.\nСўнгги 20 йил мобайнида табиатдан фойдаланувчилар томонидан ўсимлик ширасининг режасиз ва назоратсиз йиғиб олиниши натижасида табиий захиралари ва популяцияларининг ўсиш майдонлари кескин қисқариши кузатилмоқда.\nТабиатда мавжуд популяциялари қатъий назоратга олиниши керак. Мазкур популяциялардан ўсимлик сунъий плантацияларини ташкил қилишда фойдаланиш лозим.


«У кўп оғир туҳматларга қолган, лекин синган эмас» — президент Абдулла Арипов ҳақида » Muzlik.uz - O‘zbekiston yangiliklari\n21 январь куни Олий Мажлис палаталари қўшма мажлисида Ўзбекистон бош вазири лавозимига Абдулла Арипов номзоди тасдиқланди. Минбарда нутқ сўзлаган мамлакат президенти Шавкат Мирзиёев унинг шахсий фазилатлари, ҳукуматни бошқаришдаги тажрибаси ва ўтган йилларда бошдан кечирганлари ҳақида тўхталиб ўтди. Давлат раҳбари нутқида бош вазир лавозимига номзодни танлаш ва уни тасдиқлаш жуда масъулиятли масала эканига урғу берди. «Бу ҳаёт ва мамот масаласи… Ҳеч кимга сир эмас, бу лавозимга чуқур билим, катта тажриба, кенг тафаккур ва замонавий фикрлаш қобилиятига эга бўлган, энг асосийси — фидойи, талабчан ҳамда ташкилотчи номзодни танлашимиз зарур. Албатта, турли синовларда тобланган, жавобгарликни зиммасига олишга қодир, одамлар билан тил топиша оладиган, уларнинг ҳурматини қозонган, қисқача айтганда — кўпни кўрган ва жонкуяр инсонни топиш анча мураккаб ва оғир вазифадир», — дея таъкидлади Шавкат Мирзиёев. Президент бош вазир лавозимига муносиб одам ҳақида гапириб, у ўз фаолияти ва аввалги ишида қилган амаллари билан эл-юрт эришган ютуқларига ҳисса қўшган шахс бўлишини таъкидлади. "Газета.uz"да реклама Бу масалада атрофлича ўйлаб, партиядошлар билан маслаҳатлашган давлат раҳбари сўнгги уч йил давомида бош вазир лавозимида ишлаган Абдулла Арипов номзодини тавсия этди. «14 йил бош вазир бўлган одам ва уч марта ушбу лавозимга қайта тайинланган шахс сифатида бош вазирнинг юрагидан қандай ҳислар ўтаяпти, биламан. Абдулла Ниғматовични 20 йилдан буён биламан. Кўп йиллар ёнма-ён бирга ишлаганмиз. Ҳаётда кўп оғир туҳматларга қолган, лекин шуларни жасорат [билан енгиб], ҳеч қачон синган эмас. Мен шу лавозимга (муваққат президентлик — таҳр.) вақтинча бўлганимда ҳам бош вазир ўринбосари қилиб, Абдулла Ариповни адолат юзасидан қайтарганим, бежиз эмас», — деди президент. Давлат раҳбари Абдулла Ариповннинг оғир туҳматларни бошдан кечирганини айтиб, нутқи давомида ушбу масалага қайта тўхталмади. 2012 йил августда Абдулла Арипов бош вазир ўринбосари — ҳукуматнинг Ахборот тизимлари ва телекоммуникация масалалари комплекси раҳбари вазифасидан озод этилганди. 2016 йил ҳукумат ишига қайтгунча, у Тошкент ахборот технологиялари университетида педагогик фаолияти билан банд бўлган.\nКасбий малака, хушмуомалалик, ҳалоллик — Мирзиёев Арипов ҳақида


Ҳамкорлик борасида келишувга эришилди\n29 ноябрь куни эрталаб делегациялар раҳбарлари Ватанимиз тарихи, анъаналари ва меҳмондўст халқига чуқур ҳурмат бажо келтириб, Мустақиллик ва эзгулик монументи пойига гулчамбарлар қўйишди.\nСоат 10.00. Йиғилиш олдидан делегация раҳбарлари «Ўзбекистон» халқаро анжуманлар саройи фойесида суратга тушишди. Сўнгра МДҲга аъзо давлатлар пойтахтлари ички ишлар органлари полицияси бошлиқларининг йиғилиши бошланиб, кун тартибидаги масалалар муҳокама қилинди.\nТадбирни Ўзбекистон Республикаси Ички ишлар вазири ўринбосари – Тошкент шаҳар ИИББ бошлиғи, генерал-майор Рустам Жўраев кириш сўзи билан очиб берди. У ушбу йиғилиш Ички ишлар вазирлари кенгашида Ўзбекистон Республикаси ИИВ раислик қилган даврида, шунингдек, 2020 йил МДҲда Ўзбекистон Республикаси раислик қилиши олдидан пойтахтимизда ўтказилаётганидан ниҳоятда мамнун эканини билдирди.\nГенерал-майор Р. Жўраев мазкур учрашув жиноятчиликка қарши курашишдаги умумий ишга аҳамиятли ҳисса қўшишига, МДҲга аъзо давлатларнинг пойтахтлари ички ишлар органлари ва полициялари ўртасидаги ҳамкорликни мустаҳкамлаш ҳамда ривожлантиришга хизмат қилишига ишонч билдирди.\nСўнгра у МДҲга аъзо давлатлар Ички ишлар вазирлари кенгаши раиси – Ўзбекистон Республикаси Ички ишлар вазири, генерал-лейтенант Пўлат Бобожоновни, шунингдек, делегациялар бошлиқларини йиғилиш иштирокчиларига таништирди.\nЎзбекистон Республикаси Ички ишлар вазири, генерал-лейтенант П. Бобожонов Ўзбекистон МДҲга аъзо давлатлар ҳуқуқ-тартибот идоралари ҳудудий бўлинмалари бошлиқларини жипслаштирувчи маконга айланганидан мамнун эканини таъкидлаб ўтди. Жорий йил май ойида Тошкент шаҳрида ўтган Ички ишлар вазирлари кенгашининг навбатдаги йиғилиши бунинг яққол намунаси бўлди. Ички ишлар вазири, жумладан, шу кунларда пойтахтда Марказий Осиё давлатлари раҳбарларининг иккинчи Маслаҳат учрашуви бўлиб ўтаётганини қайд этди.\nГенерал-лейтенант П. Бобожонов бугунги йиғилиш чоғида илгари сурилган ғоя ва ташаббуслар ҳамкорлик алоқаларини бойитиб, мамлакатлар ўртасидаги дўстлик ва ишончни мустаҳкамлашга хизмат қилишини айтиб ўтди. Ички ишлар вазири мазкур йиғилишни Ички ишлар вазирликлари ва полиция идоралари раҳбарлари иштирокидаги мунтазам учрашувларнинг мантиқий давоми деб аташ мумкинлигини, ҳудудий бўлинмалар даражасидаги, айниқса, ҳуқуқни муҳофаза қилиш соҳасидаги ҳамкорлик ўта долзарб эканини алоҳида таъкидлади.\n– МДҲ доирасида қабул қилинаётган ташаббусларнинг деярли ҳаммаси айнан пойтахт бўлинмалари томонидан амалга оширилмоқда. Бироқ бу тажриба бугунги кунгача деярли оммалашмаган эди. Пойтахт ички ишлар органлари ва полиция ходимларининг саъй-ҳаракатлари билан ҳар йили оғир, ўта оғир ва шов-шувга сабаб бўлган жиноятларнинг кўп қисми фош этилиб, бартараф қилинмоқда. Мисол учун, жорий йилнинг ўтган даврида пойтахт ИИББ тезкор бўлинмалари томонидан\n1300 та оғир ва ўта оғир жиноят фош этилган. Бу республика бўйлаб содир этилган шунга ўхшаш жиноятларнинг 20 фоизини ташкил этади. «Қидирув», «Нелегал», «Канал», «Магистраль», «Йўловчи» каби кенг қамровли қўшма тадбирлар тизимли асосда ва юқори самарадорлик билан амалга ошириляпти. Улар кўпинча МДҲга аъзо давлатлар пойтахтларида ўтказилмоқда. Ушбу тадбирларнинг бориши доимий тарзда назорат қилиниб, тезкор йиғилишларда вақти-вақти билан ўрганилмоқда. Улар Ички ишлар вазирлари кенгашида мувофиқлаштирилмоқда, – деди П. Бобожонов.\nШунингдек, дастур ва режалар шаклидаги ҳамкорлик ўзаро алоқаларга ҳам кўп томонлама, ҳам икки томонлама даражада тизимлилик ва комплексликни таъминламоқда. Тезкор ва умумий маълумотлар алмашинуви тобора жадал тус оляпти, сўровлар сони ортмоқда, уларнинг ижро сифати яхшиланмоқда. Натижада ўзаро ҳамкорлик ривожланиб, самарадорлик ошмоқда, ходимларимиз ўртасидаги профессионал алоқалар мустаҳкамланмоқда.\nГенерал-лейтенант П. Бобожонов Ички ишлар вазирлари кенгаши томонидан тўпланган тажриба пойтахтлар ички ишлар органлари, полиция идоралари раҳбарлари даражасидаги яқин ҳамкорликни ўрнатиш борасида илк қадам бўлиб хизмат қилишини таъкидлаб ўтди. Шу муносабат билан ҳар йили МДҲга аъзо давлатлар Ички ишлар вазирлари кенгашига раислик қилаётган мамлакат ҳудудида ўтказиладиган мазкур учрашувга доимий амалда бўлган соҳавий йиғилиш мақомини бериш масаласини кўриб чиқишни таклиф этди.\nГенерал-лейтенант Пўлат Бобожонов МДҲга аъзо давлатлар Ички ишлар вазирлари ва полиция бошлиқларига профессионал даражадаги ҳамфикрлик, ўзаро ҳамкорликка доимий шайлик ва тизимга оид масалаларни ҳал этиш борасидаги ишчан ёндашув учун чуқур миннатдорлик билдирди.\nШундан кейин МДҲга аъзо давлатлар УЖҚКМБ директори ўринбосари А. Юсифов иштирокчиларни қутлаб, бюро фаолиятининг асосий фаолият йўналишлари ҳақида сўзлаб берди.\nЙиғилишнинг асосий босқичида Тошкент шаҳар ИИББ ҳамда МДҲ давлатлари пойтахтлари ички ишлар органлари ва полиция бўлинмалари ўртасидаги ҳамкорликни ривожлантириш, ахборот технологиялари соҳасида жиноятчиликка қарши курашиш бўйича тажриба алмашиш, гиёҳвандлик воситаларининг ноқонуний айланиши ва терроризмга қарши курашиш, сайёҳлар хавфсизлигини таъминлаш, яқин истиқболдаги ҳамкорликнинг долзарб йўналишлари, МДҲга аъзо давлатлар Ички ишлар вазирлари кенгашининг йиғилишига доимий фаолият юритувчи кенгаш мақомини бериш ҳамда унинг низоми лойиҳасини ишлаб чиқувчи ишчи гуруҳни тузиш масалалари муҳокама этилди.\nКун тартибидаги масалалар муҳокамаси доирасида йиғилиш иштирокчилари жиноятчиликка қарши курашиш, халқаро спорт ва оммавий тадбирларни ўтказиш чоғида пойтахтларда жамоат тартибини сақлаш борасидаги фикр-мулоҳаза ва тажрибалар билан ўртоқлашиб, ўзаро маълумот алмашинувини ўрнатиш заруратини алоҳида қайд этишди.\nИштирокчилар террористик ва экстремистик тусдаги жиноятларнинг содир этилишига алоқадор шахс ва ташкилотлар фаолиятини аниқлаш ва бартараф этишга оид умумий келишилган профилактик, тезкор-қидирув ва махсус тадбирларни (ИИВ/полиция билан келишилган ҳолда) ўтказиш; давлатлар ҳудудида фаолият олиб бораётган трансмиллий жиноий гуруҳларга оид маълумотларни мунтазам равишда алмашиш; умумий профилактик, тезкор-қидирув тадбирларини ўтказиш; суд ва тергов органларидан қочиб юрган, бедарак йўқолган, одам савдоси ҳамда ўқотар қуроллар, автомашина ва гиёҳвандлик воситалари контрабандаси билан шуғулланаётган шахслар, шахси аниқланмаган мурдалар бўйича доимий равишда маълумот алмашиш масалалари бўйича бир битимга келишди.\nИштирокчилар жиноятчилик ҳолати тўғрисидаги маълумотларни мунтазам алмашиш, шунингдек, қидирув ишларининг сифатли ва ўз вақтида кўриб чиқилишини таъминлаш, жиноятни фош этиш мақсадида давлатлар пойтахтлари ҳуқуқ-тартибот органлари ходимлари учун хизмат сафарлари ташкиллаштириш борасида ҳамкорлик қилиш масаласининг долзарб эканини таъкидлаб ўтишди.\nКун тартибидаги сўнгги масала муҳокамаси чоғида иштирокчилар йиғилишга доимий амалда бўлган кенгаш мақомини бериш ташаббусини қўллаб-қувватлашди.\nНавбатдаги йиғилиш ўтказиладиган жой ва вақтини аниқлаш масаласини МДҲга аъзо давлатлар Ички ишлар вазирлари кенгаши томонидан доимий фаолият олиб борувчи йиғилиш мақомини беришга оид ташаббус маъқулланганидан сўнг, келишиб олишга қарор қилинди.\nСўнгра йиғилишнинг якуний ҳужжатларини имзолаш ҳамда делегациялар раҳбарларини Ўзбекистон Республикаси Ички ишлар вазирлигининг «Жиноятчиликка қарши курашда халқаро ҳамкорликни мустаҳкамлагани учун» кўкрак нишонлари билан тақдирлаш маросими ўтказилди.\nЯкунловчи сўз олган Ўзбекистон Республикаси Ички ишлар вазири ўринбосари – Тошкент шаҳар ИИББ бошлиғи, генерал-майор Рустам Жўраев йиғилиш ишчан мулоқот ва ўзаро ҳамфикрлик муҳитида ўтганини, МДҲ давлатлари пойтахтлари ички ишлар органлари ва полиция идоралари ўртасидаги ҳамкорликни мустаҳкамлаш йўлидаги муҳим қадам бўлиб хизмат қилишини таъкидлади.\nШу куни Тошкент шаҳар ИИББ ва Тожикистон Республикаси ИИВ Душанбе шаҳри бўйича бошқармаси бошлиқларининг учрашуви бўлиб ўтди. Унда икки пойтахт ҳуқуқни муҳофаза қилиш идоралари ҳамкорлиги муҳокама этилди.\nМузокара якунида томонлар Тошкент шаҳар ИИББ ва Тожикистон Республикаси ИИВ Душанбе шаҳри бўйича бошқармаси ўртасида ҳамкорлик тўғрисидаги Меморандум имзоланди.\nМартабали меҳмонлар пойтахт ИИББ фаолияти билан танишишди. Уларга мамлакатимизда ўтказилаётган ислоҳотлар, жумладан, туман Ички ишлар бошқармалари Ички ишлар органлари фаолиятини мувофиқлаштириш бошқармалари кўринишида қайта ташкил этилгани, ҳар бир туманда 4 тадан 9 тагача ички ишлар бўлимлари тузилгани ҳақида маълумот берилди.\nАйтиш жоизки, «Хавфсиз пойтахт» концепцияси ва у жорий этилганидан сўнг эришилган ютуқлар ҳамкасбларимизда катта қизиқиш уйғотди. Янги тизим жиноятчилик даражасининг камайишига ва ҳуқуқбузарликларнинг барвақт олдини олишга оид чора-тадбирлар самарадорлигини оширишга хизмат қилгани таъкидлаб ўтилди. Шунингдек, делегация аъзолари навбатчилик қисми фаолияти ва турли ҳодисалар ҳақида «102» рақамига келиб тушаётган хабарлар юзасидан тергов-тезкор гуруҳининг ҳаракатланиш тартиби билан танишишди.\nМеҳмонлар Тошкент шаҳар Ички ишлар бош бошқармаси ҳовлисида МДҲга аъзо давлатлар пойтахтларининг ҳуқуқни муҳофаза қилиш органлари ўртасидаги ҳамкорлик ва дўстона алоқаларнинг мустаҳкамланиши рамзи сифатида дарахт кўчатлари экишди. Шундан сўнг делегация аъзолари Олмазор тумани Ички ишлар фаолиятини мувофиқлаштириш бошқармаси биносининг тантанали очилиш маросимида иштирок этишди.\nШунингдек, меҳмонлар Юнусобод тумани ИИОФМБ 7-сонли ички ишлар бўлимида бўлишди. Ички ишлар бўлими навбатчилик қисмининг ягона бошқаруви остидаги тезкор хизматлар фаолияти механизми уларда катта қизиқиш уйғотди. Меҳмонлар учун бўлим ҳудудига яқин жойлашган маҳаллалар фуқароларига тезкор ёрдам кўрсатишга хизмат қилувчи техника воситалари намойиш этилди.\nБугун делегация аъзолари қадимий Самарқанд шаҳрига ташриф буюришади.\nАбу КЕНЖАЕВ олган суратлар.


Наманганда нима гаплар? «Навбаҳор» ва «Пахтакор» ўйини якунида мухлислар ҳисобдан норози бўлиб, намойиш уюштирди — Sof.uz\nНаманганда нима гаплар? «Навбаҳор» ва «Пахтакор» ўйини якунида мухлислар ҳисобдан норози бўлиб, намойиш уюштирди\n8.04 11:25 427 Спорт\n«Навбаҳор» ва «Пахтакор» ўйини якунида пенальти белгилаган ҳакамга мухлислар чиқинди улоқтиргани ва ҳисобдан норози бўлиб, намойиш уюштиргани ҳақида хабар берилган эди. Вилоят Ички ишлар бошқармаси ҳолат юзасидан муносабат билдирди.\nХабарга кўра, ўйингоҳга жами 15800 нафардан ортиқ мухлислар келган. Учрашув давомида, ўйиннинг сўнгги 89-дақақисида «ВАР» тизими орқали «Навбаҳор» футбол жамоаси дарвозасига 11 метрлик пенальти белгиланиб, 1:2 ҳисобида «Пахтакор» футбол жамоаси ғалабаси билан якунлангани «Марказий» ўйингоҳга тўпланган футбол ишқибозларининг кескин эътирозларига сабаб бўлди.\nҚайд этилишича, ўйин якунлангач, эътироз билдираётган томошабинларга тушунтириш ва тарғибот ишлари олиб борилиб, тарқатиш чоралари кўрилди. Ҳакам, меҳмон ўйинчилар ва «Пахтакор» фан клубининг 35 нафар аъзолари назорат остида Наманган шаҳридан кузатиб қўйилди. Мазкур учрашув давомида жамоат тартиби тўлиқ сақланиб, фуқаролар орасида ҳеч қандай талафот ёки тан жароҳат олиш ҳолатларига йўл қўйилмади.\nМаълум қилинишича, томошабинлар орасида фаол эътироз билдириб, бошқаларга таъсир ўтказмоқчи бўлган 2 нафар футбол ишқибози ажратиб олиниб, Давлатобод туман ИИБга олиб келинди ҳамда шахсига аниқлик киритилиб, тушунтириш ишлари олиб борилди. Хизмат мобайнида жамоат тартибини сақлашга жалб қилинган ҳуқуқни муҳофаза қилувчи барча идоралар шахсий таркиби орасида ҳеч қандай тан жароҳат олиш ҳолатларига йўл қўйилмади.


Иш тўхтагани йўқ\nХабарингиз бор, халқаро стандартлаштириш ташкилотлари томонидан берилган маълумотга кўра, Коронавирус COVID-19 хавфли инфекциясига қарши кураш давомида Ўзбекистон АҚШ дан кейинги ўринда эканлиги эътироф этилди.\nКоронавирус инфекцияси аниқланган илк кундан бошлаб, Ўзбекистон ҳукумати томонидан ушбу касаллик юртимизда кенг тарқалишининг олдини олиш бўйича тезкор чоралар кўрилди.\nШуни таъкидлаш лозимки, дунё тажрибаси асосида юртимиздаги корхона ва муассасалар ҳам тезкорликда масофавий ишлашга ўтказилган эди. Бу эса пандемия даврида карантин қоидаларига тўлиқ амал қилган ҳолатда иш олиб боришга имконият яратиб берди. Шунингдек, пандемиянинг иқтисодиётга салбий таъсирини камайтиришга эришилди.\n“Ўзстандарт” агентлиги ва тизим ташкилотлари томонидан ҳам COVID-19 хавфли инфекцияси тарқалиб кетишининг олдини олиш ва маҳаллий ишлаб чиқарувчиларга ёрдам бериш мақсадида бир қатор тизимли ишлар йўлга қўйилди. Ниқобларни ишлаб чиқариш стандартини йўлга қўйиш, инфрақизил тиббий термометрлар тўғри ва аниқ ишлаши ҳамда антисептик воситаларни бепул текширувдан ўтказиш ишлари бугунги кунда ҳам давом этмоқда.\nЎзбекистон миллий метрология институти ва ҳудудий филиаллари ҳам ўз вақтида карантин даврида масофавий ишлаш тизимига ўтказилган эди. Шу давр мобайнида барча мурожаатлар онлайн тарзда электрон шаклда қабул қилиниб, белгиланган талабларга асосан хизмат кўрсатиб келинмоқда. Сурхондарё ҳудудий филиалининг 30 га яқин мутахассислари томонидан апрель ва май ойлари давомида икки юзга яқин мурожаат кўриб чиқилди. Бу пайтда 3 минг 500 яқин қиёслаш ишлари – метрологик хизматлар кўрсатилди. Кўчма лаборатория – махсус жиҳозланган автомашина тадбиркор ва ишбилармонлар мурожаатларини ўрганиб, сўралган метрологик хизматни ўз вақтида амалга оширишда қўл келмоқда. Филиал 146 та экспортёр корхоналар билан ҳамкорлик олиб бормоқда. Айни кунларда пандемия шароитида маҳсулотларини экспорт қилувчи корхоналарнинг соҳага доир муаммолари ўрганиб чиқилиб тегишли тавсиялар берилмоқда.\nҲозирда филиал ходимларини қайта тайёрлаш ва малакасини ошириш ишлари ҳам масофадан туриб амалга оширилмоқда. Мутахассислар барча ўлчаш воситаларини қиёслаш ва калибрлаш, суюқликлар ва газлар миқдори ва сарфини белгиланган қоидага мувофиқ ўлчаш йўналишлари бўйича малака ошириш жараёнига жалб қилинган.\nфилиали матбуот хизмати


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Тошкентдаги Бахт кўли янгиланди(Фото)\t15:24, 01 июль 2016\tБахт сунъий кўли қирғоғида дам олиш учун турли кўнгилочар жойлар ташкил этилди, деб хабар берди “Gazeta.uz” нашри.\nИюнь ойининг ўрталаридан бошлаб, Тошкентда Baxt ko’li дам олиш маскани ўз фаолиятини бошлади. Сунъий Бахт кўли қирғоқлари охирги йилларда ёпиб қўйилган эди. Кўлнинг майдони 27 га, истироҳат боғининг умумий майдони эса 59 га дир. Истироҳат боғи маъмуриятининг маълумот беришича, бу ерда бир вақтнинг ўзида 5000 нафар ташриф буюрувчи дам олиши мумкин. Кўл атрофидаги ҳудуд 11 та минтақага бўлинган бўлиб, уларнинг ҳар бири кўркамлаштириш учун пойтахтнинг битта туманига бириктирилган. Минтақалар шартли равишда бўлингани боис, дам олувчилар барча ҳудудни бемалол айланиб чиқишлари мумкин.\nПарк ҳудудига кириш нархи 1000 сўм. Бу ерда дам олиш учун турли ўриндиқлар ва ёғоч каравотлар ўрнатилган. Уларни ижарага олиш жойлашув тартибига, манзарага боғлиқ бўлиб, илк нархи соатига 5000 сўмдан ҳисобланади. Дарахт соясида ва қумда ҳордиқ чиқариш текин. Кийим алмаштириш учун кабиналар ва душ мавжуд. Гигиеник тадбирлар эса пуллик. Кўнгилочар ўйинлар\nBaxt ko’li да турли сув билан боғлиқ кўнгилочар ўйинлар мавжуд. Тепаликдан сувга сакраш, катамаран ва қайиқларда сайр қилиш шулар жумласидандир. Фаол дам олишни хуш кўрувчилар учун пляжда волейбол ва футбол майдончалари мавжуд. Истироҳат боғи ҳудудида бир қанча кафелар, велосипед ва сигвейларни ижарага берувчи, чўмилиш либосларини сотувчи дўконлар, болалар учун эса қуруқликда қаср-батутлар, аттракционлар, мини-бассейнлар, мини-голф, картинг майдончалари ташкил этилган. Хавфсизлик\nИстироҳат боғи ҳудудида бир неча буюмларни сақловчи камералар, тиббиёт ва санитария-эпидемологик назорати пунктлари мавжуд. Baxt ko’li ҳар куни соат 9:00 дан 19:00 гача ишлайди.


Остонада икки нафар Ўзбекистон фуқароси қурбон бўлди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Jahon/Остонада икки нафар Ўзбекистон фуқароси қурбон бўлди\nҚурувчилар қулаб тушган девор остида қолишган, яна бир киши жароҳатланган деб хабар берди “Sputnik” нашри. Остонада бахтсиз ҳодиса туфайли икки нафар Ўзбекистон фуқароси қурбон бўлди, деб хабар қилмоқда Sputnik Қозоғистон.\nҚурилаётган уй девори қулаб тушиши оқибатида икки киши қурбон бўлган, бир киши жароҳатланган. Уларнинг барчаси Ўзбекистон фуқаролари дейилган хабарда.\nФожеа якшанба куни, Алаш кўчаси 25 уй манзилида содир бўлган. У ерда қурилаётган уйнинг девори ва томининг темир-бетон плитаси қулаб тушган.\nУшбу қурилиш объектига жавобгар бўлган тўрт киши, жумладан қурилиш буюртмачиси, қурувчи ташкилот ва участка бошлиғи полицияга олиб борилган. Улар билан суриштирув-тергов ишлари олиб борилмоқда.\nПутин балиқ овлаш учун жой топди


ИнтерФУТБОЛ :: Баҳром Ҳакимов "Турон"да камида 3 йил ишлаши лозим...\nИгорь Шквирин «Турон»ни тарк этди. Бу воқеа шахсан мен учун сенсация бўлмади. Яқинда ўзаро суҳбат пайти Баҳром Ҳакимовнинг тушунарсиз позицияга тайинланиши клуб раҳбарияти ва Шквирин ўртасида ҳамжиҳатлик йўқлигидан дарак бераётганини таъкидлагандим.\nЎзбек футболини ичидан биладиганларга маълумки, Шквирин ва Ҳакимовнинг мураббийлик ишидаги ғояси бир хил эмас. Демакки, Ҳакимовнинг таклиф этилиши Шквирин билан келишилмаган. Яъни, клуб раҳбарияти бош мураббий ишига муносабатини шу тариқа кўрсатди. Шквирин айни шароитда ўзини ҳурмат қиладиган инсон қанча ишлаши мумкин бўлса, шунча ишлади - битта ўйинда.Мазкур ҳолатда муаммо фақат Ҳакимовнинг таклиф этилишида эмас. «Турон»да бундай мисоллар жуда кўп.\nУмуман, бизда хусусий клублар идеаллаштириб юборилади. Ўз пулини клубларга йўналтираётган кишилар шу тариқа барча ҳаракатларини оқлаётганликларига ишонишади. Журналистлар ва футбол ҳақида орқаваротдан эшитган «мутахассислар» эса уларни қўллаб-қувватлаш орқали бу ишончнинг мустаҳкамланишига замин яратишади. Асосийси, давлатдан бир сўм ҳам олмаса бўлгани, дейишади улар. Аммо шундай клублар ҳам борки, улар ҳокимиятдан тўғридан-тўғри пул олишмасада, айрим имтиёзларга эга бўлиш орқали давлатга бавосита зиён келтиришади. Масалан, «хусусий» клублардан бири ҳокимиятдан ер майдони ва биноларни ноль қийматда қўлга киритди, демакки, бой берилган даромаддан гапириш мумкин.\n«Турон»га келсак, унинг кадрлар сиёсати хусусий клубларнинг яна бир муаммосини кўрсатиб берди - клуб раҳбариятида стратегик фикр юритишнинг йўқлиги. Жамоага база қуриб берилиши клубнинг ривожланиш стратегияси борлигини англатмайди. Қарийб ярим йил аввал, «Турон» раҳбарияти билан шахсан гаплашган бир мутахассис билан клубдаги вазиятни муҳокама қилганимизда, айтганди: у ерда янглиш қарорлар чиқаришга сабабчи бўладиган маслаҳатчилар жуда кўп. Лекин бу фикрга қадимий юнон файласуфи Еврипид аниқ ифодалаб берган жумла билан жавоб қайтариш мумкин: дўстинг кимлигини айтсанг, сенинг кимлигингни айтаман. «Турон» раҳбарияти жиддий ва узоқ муддат фаолият юритадиган футбол клуби қуришни истаса, мураббийларни эмас, зарарли маслаҳатлар берадиган дўстларини алмаштириши керак. Янги тайинланган Баҳром Ҳакимовга эса «Турон»да камида уч йил фаолият юритишига тилакдошман.


Аҳмаджонов Бабаяннинг кечирилганлигини билмаганми? » Lochinlar.UZ\n» Янгиликлар » Аҳмаджонов Бабаяннинг кечирилганлигини билмаганми?\nАҳмаджонов Бабаяннинг кечирилганлигини билмаганми?\nХабарингиз бор, кеча Ўзбекистон терма жамоасининг собиқ бош мураббийи Самвел Бабаян Тошкентнинг «Локомотив» жамоасида иш бошлайдиган бўлди.\nҚизиғи, 2018 йил бошида футболдан умрбодга четлатилган Бабаян 2018 йил феврал ойида авф этилган. Унинг ўзи шундай дейди:\n- Мени дисквалификация қилишганидан икки ҳафта ўтгач уни бекор қилишган. ЎФА ижроқўмининг 2018 йил 1 февралдаги 5-сонли қарорига кўра дисквалификация бекор бўлган.\nУмид Аҳмаджонов 2018 йил 20 апрелда берган интервьюсида шундай деган:\n- Самвел Бабаян борасида позициямиз ўзгармайди. Миллий терма жамоадан ўз манфаати йўлида фойдаланган деб ҳисоблаганимиз учун ҳам яқин орада ўзбек футболига қайтаришни режалаштираётганимиз йўқ. ЎФА қарори фақат биз учун амалда бўлади. Халқаро миқёсда эса омадини берсин. Энди бизнинг футбол фақатгина битта инсонга қараб қолмайди, фақат бир киши ҳаммасини ўз ҳолича ҳал қилиб ташламайди.\nLochinlar.UZскачать dle 10.4фильмы бесплатно


ЎзА - “Обод хонадон – юрт кўрки” лойиҳасига 338 миллион сўм сарфланди\n17.07.2018 17:46 Чоп этиш версияси\nУнда федерация Марказий ижро этувчи аппарати ходимлари, Тошкент шаҳар ҳудудий бирлашмаcи, туман (шаҳар) жамиятлари раислари, ҳамкор ташкилотлар ҳамда оммавий ахборот воситалари вакиллари иштирок этди.\nИстеъмолчилар ҳуқуқларини ҳимоя қилиш жамиятлари федерацияси томонидан Ўзбекистон Республикаси Президентининг “Обод қишлоқ” дастури тўғрисида”ги Фармони талабларидан келиб чиқадиган вазифалар доирасида лойиҳа ишлаб чиқилди. Унда аҳолининг турмуш маданиятини юксалтириш йўлида жойларда амалга оширилаётган кенг қамровли бунёдкорлик ишларига муносиб ҳисса қўшиш, ижтимоий ҳимояга муҳтож аҳолининг турмуш шароитини яхшилашга кўмаклашиш, кам таъминланган, боқувчисини йўқотган, имконияти чекланган, ногиронлиги бўлган шахсларни ижтимоий қўллаб-қувватлаш орқали уларни ижтимоий фаоллик сари етаклаш, уларнинг уй-жойга доир ҳуқуқларини амалга ошириш, ер участкаларидан оқилона ва самарали фойдаланиши, шунингдек, тадбиркорлик фаолиятини йўлга қўйишлари учун кўмаклашиш мақсад қилинган.\nФедерация томонидан жойларда сайёр чиқишлар орқали аҳолининг муаммоларини ўрганиш ва уларни тизимли бартараф этиш мақсадида халқ билан мулоқот кунлари мунтазам равишда ўтказиб келинмоқда.\nЮртимизнинг чекка ҳудудларида истиқомат қилаётган, кам таъминланган, ижтимоий ҳимояга муҳтож, авария ҳолатида бўлган 12 та хонадон танлаб олинди ва Федерация маблағлари ҳисобидан обод хонадонга айлантириш мақсадида белгилаб олинди.\nЛойиҳанинг яна бир муҳим вазифаларидан бири – аҳолини ижтимоий қўллаб-қувватлаш орқали ижтимоий фаоллик сари етаклаш, уларни боқимандалик кайфиятидан чиқариш, тадбиркорлик фаолиятини йўлга қўйишлари учун зарур шарт-шароитларни яратишга кўмаклашишдан иборат. Бу борада ҳам бир қатор амалий ишлар қилинди. Жумладан, Фарғона вилоятида истиқомат қилувчи Баҳриддин Отаевнинг хонадонида лимон кўчатлари етиштиришга мўлжалланган замонавий иссиқхона барпо этилиб, тадбиркорлик фаолияти йўлга қўйилди. Хоразмлик Шаҳло Собирова хонадонида гул кўчатлари етиштириши учун зарур шарт-шароитлар яратилди. Ҳанифа Раҳимова (Наманган), Умид Тоҳиров (Бухоро), Тоҳир Қобилов (Сурхондарё)ларнинг моддий аҳволларини яхшилаш мақсадида ушбу хонадонларга товуқлар учун махсус катаклар қурилиб, 20 донадан товуқ беғараз олиб берилди.\nИжтимоий ҳимояга муҳтож Ҳанифа Раҳимованинг (Наманган) набираси ва Баҳриддин Отаевнинг (Фарғона) фарзандлари учун янги қуриб фойдаланишга топширилган обод хонадонларда суннат тўйлари ўтказилиб, эҳсон дастурхонлари ёзилди.\nФедерация ташаббуси кўплаб ҳомийлар, ҳудудларда фаолият кўрсатаётган сектор раҳбарлари ҳам лойиҳага жалб қилди.\n“Обод хонадон – юрт кўрки” лойиҳаси доирасида амалга оширилган қурилиш ва таъмирлаш ишларига Ўзбекистон истеъмолчилар ҳуқуқларини ҳимоя қилиш жамиятлари федерацияси ва ҳомийлар маблағлари ҳисобидан жами 338 миллион сўмдан зиёд маблағ сарфлади.\nБир сўз билан айтганда, инсонлар қувончига сабаб бўлаётган, қишлоқларда амалга оширилаётган бу каби хайрли ишлар юрт истиқболи, эл манфаатига хизмат қилади.


Узбекча картинка шер билан » tajnasejfa.ru\nУзбекча картинка шер билан\nГлядя на эти снимки кажется, что время над ней не властно. Йиртқич биринчи бўлиб она жирафага ташланади, бироқ жирафа уни тепиб, чангалидан қутулишга муваффақ бўлади.\nШарафли ва масулиятли ишларимизга аллохни узи ривож берсин. Узбек углони уз фикрини шер билан билдирди хама курсин. Хакикий шоир хеч качон иддао билан узини таништирмайди. Сўнгра она-бола жирафа қочишга тушишади, бироқ шер жирафа боласини дарҳол тутиб олиб, ерга ағанатади.\nИ-шқим тушди бир гулга жудаям гўзал, з-ухроларга алишмасман азиздур ўшал. Шунда она жирафа шернинг шум ниятдалигини пайқаб қолади. Узбекча чиройли шер бита клас босинг.\nШер ҳам хаялламай, ҳужумга ўтишга қарор қилади. Видеода шер майдон ўртасида турган она-бола жирафа ортига ўтиб, уларга ҳужум қилмоқчилигини кўриш мумкин. А-рмоним бўлмагин бахтим сен ўзинг. Шера является артистом действие играет чакраборти.\nУзбекча шер - хакикий мухаббат асли осмонда. Мусофир лар хакида узбекскча шер азалбегим. Аксинча, уни аллакачон халк танлаб, сайлаб ёш келин билан жинсий алока янги узбек порно видео. Шеьрли суратлар, жудаям чиройли тилаклар.\nФотографии шер, одной из самых известных американских певиц. Бу аёл ўз уйида шер билан яшар экан. А-рмонни қуваман бахтларим билан, з-аминга екаман гул қўлим билан. Чунки ундан хар балони кутиш мумкин.\nПоздравления с днем рождения для мужчины с юмором в картинках\nОбои на газеты как клеить\nКартинки к поэтическому сборнику\nШериф лспд картинки\nПоздравительные открытки девочке на 9 лет\nКаталог запчастей сузуки с картинками\nПосуда реклама картинки


658 кўриб чиқилди\nУмар ибн Хаттоб розиёллоҳу анҳу одамлардан бир киши ҳақида суриштирдилар. Шунда кишилардан бири туриб:\n"Эй мўъминлар амири, уни мен танийман "-деди. Умар унга:\n"Эҳтимол сен унга қўшнидирсан? Қўшнилар аҳволини энг яхши биладиган киши фақатгина қўшни бўлади"-дедилар. У киши :\n"Йўқ "-деди. Умар унга:\n"Эҳтимол у билан бирга ҳамсафар бўлгандирсан? Зеро сафар киши табиатини ошкор қилади"-дедилар. У киши:\n"Йўқ"-деди. Умар унга:\n"Эҳтимол сен у билан тижорат қилиб дирҳам ва динор ила муомала қилгандирсан? Дирҳам ва динор киши табиатини-аслини кашф қилади"-дедилар. У :\n"Йўқ"-деди. Умар унга: "Эҳтимол сен уни масжидда туриб-ўтириб бошини қимирлатганини кўргандирсан?"-дедилар. У:\n"Ҳа"-деди. Умар розиёллоҳу анҳу унга:\n"Ўтир, сен уни танимас экансан"-дедилар.\nУмар ибн Хаттоб розиёллоҳу анҳу кишилар масжидга келиб намоз ўқиб кейин масжиддан чиқаётиб динларини масжид остонасида тарк қилиб кетишларини, дунёнинг ортидан югуриб қутурган ҳолда унинг молини еб, бунинг обрўсини тўкиб юришларини билар эдилар. Умар розиёллоҳу анҳу соқол ортида кўп ўғрилар борлигини билар, қора чодра остидаги ҳар бир аёл ҳам фозила эмаслигини яхши англар эдилар. Умар розиёллоҳу анҳу мисвокни баъзан бир-биримизни гўштимизни ейишимиз учун тишимизга чархтош эканини билар эдилар. У зот намозни баъзи ҳийлагарлар учун гўзал бир кўриниш эканини, ҳажни эса паскаш-разил киши учун ижтимоий, бебаҳо чопон эканини билар эдилар. У зот инсоннинг сулукида таъсири аксланмайдиган динни ичи бўш дин ҳисоблар эдилар.\nИндонезияни фотиҳлар қиличлар ила фатҳ қилмаганлар. У ерни тожирлар ўзларининг гўзал хулқлари ва омонатдорликлари ила фатҳ қилганлар. Улар динларини молларига қўшиб сотишмаган. У ернинг аҳолиси буларни кўриб: "Бу қандай ҳам гўзал дин экан! "-дейишган эди.\nЁлғон иймон ошкор куфрдан ёмондир. Иккисида ҳам ёмонлик бор. Бошқалар ила муомала қилиш саҳиҳ диёнатнинг мезонидир. Агар кишилар диндор савдогар билан динсиз савдогар орасини фарқлашмаса бу диннинг нима фойдаси бор? Агар хотин диндор эр билан динсиз эрнинг фарқини ажрата олмаса бу диёнатнинг нима кераги бор?\nҲажимиздан бизга фақатгина хурмо, замзам ёки хитойда ишлаб чиқарилган жойнамоз насиба бўлиши мусибатдир.\nРўзамиздан бизга фақат иссиқ сомса, манти ёки ошнинг насиба бўлиши бу мусибатдир.\nНамозимиз фақатгина жисмимиз соғлом бўлиши учун бажариладиган машқ бўлиб ундан қалбимиз озуқа олмаслиги мусибат ахир.\nДиннинг ташқи кўриниши яхши, аммо биз фақатгина диннинг шакли ва мазмуни билангина азиз бўламиз. Шаклнинг ўзи ҳеч нарсани ҳал қилмайди. Шаклни ўзини олиб мазмунни тарк қилиш айбдир.\nҚўй боқиб юрган кишиларни халқларга йўлбошчи қилган дин ўшаларнинг шаклини эмас мазмунини ўзгартирган эди.\nАбу Жаҳл ҳам Абу Бакр розияллоҳу анҳу каби салла ва чопон кийиб юрар эди.\nУмайя ибн Халафнинг соқоли Ибн Масъуднинг соқоллари каби эди.\nУтбанинг қиличи ҳам худди Холид ибн Валид розияллоҳу анҳунинг қиличлари ясалган металлдан эди.\nШакллар ўхшаш, аммо мазмун бошқача эди. Динимиз биздан ҳоҳлаган нарсани энди англадингизми?\nИбодат бу ўзининг шомил тушунчаси ила Аллоҳ яхши кўриб, рози бўладиган зоҳирий ва ботиний сўз ва амалдир.\nИСЛОМ АНА ШУДИР!


Францияда овоз бериш якунланди: Макрон ютгани айтилмоқда... - xabar.uz\nФранцияда овоз бериш якунланди: Макрон ютгани...\n24.04.2022 23:20 0 1839\nФранцияда бугун, 24 апрель куни президентлик сайловининг иккинчи тури ўтказилди.\nЭнг охири Париж, Лион, Бордо, Страсбург, Ницца ва Марселдаги сайлов участкалари ёпилгани айтилмоқда. Париж аҳолиси овоз бериш натижаларини билиш учун Марс майдонида йиғилган.\nДастлабки маълумотларга кўра, катта эҳтимол билан, 57,6 фоиз овоз билан Эммануэл Макрон президентликка қайта сайланган. Бу ҳақда Elabe институтига асосланиб BFMTV хабар берди. Марин Ле Пен эса 42,4 фоиз овоз олгани айтилмоқда.\nЯкуний натижаларни кутамиз.\nТўлдирилган хабар: ОАВ хабарларига кўра, Ле Пен Макронга қўнғироқ қилиб, Франция президентлиги учун сайловда ўз мағлубиятини тан олди.\nсайлов Франция Марин Ле Пен Эммануэл Макрон\nХориж 16/06, 11:38\nМакрон, Шолц ва Драги Украинага борди


Иброҳим Ғафуровнинг шахсияти ҳақда бир неча жумла: Иброҳим Ғафуров тип ўлароқ зиёли қатламининг ҳам омма ичида, ҳам ўзи тамсил этган қатламда ҳурмат кўрган тоифа эди. Уни тўғридан КГБга ахборот берадиган интеллигент дейиш мумкин эмасди. Аммо уни диссидент фикрга хайрихоҳ дейиш ҳам мумкин эмасди.\nУ ўртамиёна совет кишиси эди. Совет тузумининг абадийлигига ишонмаса ҳам у билан ўйнашиш ўт билан ўйнашиш бўлажагидан аминди. У «қайта қуриш»нинг «тепа»дан пастга инган сиёсий ирода маҳсули, Горбачёвсиз, жараён бошланмасди, жараёнда халқ омили йўқ, деб биладиган тоифадан эди.\nСуви тугаб қолган энди.\nГужумлар қуп-қуруқ – қутулган юкдан,\nЧумчуқлар юрар, сувсизликдан,\nБиз юрибмиз – ака ва ука,\nБу гужумли уй сулоламизнинг тарихи тугаб, душманлар (совет) тарихига дохил этилишимизнинг гувоҳи эди. Бобом Бегжон Бег 1924 йилда айнан шу уйдан чиқиб, қайтиб келмаган ва 1926 йил советлар тарафидан ўлдирилган эди.\nКелинимиз Марзияхоним (укам Мақсуднинг рафиқаси) ҳикоя қилишича, бир йил давомида «тўнғич ўғлим Тошкентдан келади», деб тухумларни йиғиб утирган. Мен хоразмча юмурта бўракни севардим, онам бу емакни пишириб беришни орзу қилган.\nВа ҳар куни эшик олдидаги ўриндиққа ўтириб, «болам Тошкентдан келиб қолади», деб йўлимга қараган. Келинимиз Марзияхоним «онам қуёшда ўтиравериб қорайиб кетди», деганди.\nАллоҳ онамга ғани-ғани раҳмат айласин.\nТобора узоқлашар ундан\nЎзга бир давлатнинг байроғи каби. (1981)\nОнам, Қаландар сариқнинг қизи, мен билан хайрлашар экан, қўлини силкиши адабий рамздир. Аммо бу қўлнинг «узоқлашган сари ўзга бир давлат байроғи каби ҳилпираши» рамз эмас, шафқатсиз бир воқелик.\nМустабидлар мени Ўзбекистон ватандошлигидан чиқарганларидан сўнг бу юртнинг байроғи мен учун ўзга бир давлатнинг байроғига айланди.\nЖанозасида иштирок этолмаганим онамнинг мозори, Она Ватаним балки бу ҳаётда кўра олмаяжагим ҳилқатлар бўлажак. Аллоҳ буни манглайимга ёзган бўлса, демак бу ёзувнинг ўрни манглайдир. Шукроналар билан ташийман уни бу Буюк Имтиҳон даврида.\nОна, Ватан, Ёр. Бу учлик мендаги Буюк Севгининг таркибларидир. Ватан доим онага эслатади. Она эса доим ватанга ўхшайди. Буларнинг иккисидан ҳам айрилган эркак учун уларни ўзида мужассамлантирган ҳилқат – у севган аёлдир:\nКўзлари киртайган, юзи заъфарон,\nСочлари паришон, тожсиз маликам,\nМен сени шу ҳолда кўрганим замон,\nБир пул бўлар қўрқув, бир пул – таҳликам.\nЎзгарма, шундай тур доим тушимда,\nМенинг Ватанимсан, севгилим. (1986)\n«Тун ташбиҳлари» (1988)\nНозу фироқ этсанг эди…\nЙўқ, бунақа кетмайдурсан сен,\nНозу фироқ этмайдурсан сен.\nСен кетсанг боғлардай кетасан,\nВақт ўтган сари юк солиб.\nФиғонсиз, фарёдсиз ва тилсиз,\nЧексиз бир Ватандай кетасан. (1986)\nҚуйидаги шеърда oна ватан ва ёр соғинчи айни мақомда кўрилади. Одам севгилиси ва она ватанини «унутиши» худди инсон ўз вужудининг аъзоларини «унутгани» кабидир:\nУнутаман соғинчни ёлғондан,\nКуламан ҳаммага қўшилиб.\nОдамлар ўз қўлини,\nБаъзан ҳатто ўз танасини\nСезмагани каби унутаман (1977)\n«Шаффоф уй»» (1980)\n«Мен сендан хат эмас, хавотир олдим,\nБу чексиз дунёнинг бир чеккасида.\n«Қудуқдаги ой» (1980)\nРаҳматли рафиқам Ойдинхонимга: «Сенга бағишланган матнларни тўплаб, «Севги ҳақида» номли бир китоб нашр этаман, ичига сен билан 1975 йилда Москвада тушган расмимизни қўймоқчиман», деганимда хоним доимий табассуми билан: «1975 йилдан сўнгра севги ҳақида шеър ёзилмадими?» дея мутойиба қилганди.\nМасалан, қуйидаги шеър илк чоп этилганида у сўнгги нашрларда кўрингани каби «Ойдинга» деб аталмаганди. Шеър сирли «Л.А.Н» га бағишланганди. Бу русча «Лань»(Оҳу) исмининг кодланган кўриниши эди. Каминанинг уй шароитида хонимга мурожаат қиларкан, қўлланадиган калима эди «Лань».\nАудиокитобниен ютуб каналидаги линки: https://youtu.be/o8fg643m9CI\ndata-title="Императив 35. Бизнинг еримиз" data-description="
(Таниқли шоир ва сиёсатчи Муҳаммад Солиҳнинг “Императив” китобидан 35-қисм. Аудиокитоб матнини муаллифнинг ўзи ўқиган. Давоми бор.)


“Очиқ дарс” ва оппоқ орзулар...\nМеханика математика факультети “Назарий ва амалий механика” кафедраси ўқитувчиси Ўткир Нишоновнинг “Эластик назариясининг асосий тенгламалари, масалалари”; физика факультети “Умумий физика” кафедраси доценти, физика-математика фанлари номзоди Холиқ Шакаровнинг “Электр ва магнетизм” фанидан “Электромагнит индукция ҳодисаси” мавзусида намунавий очиқ дарслари бўлиб ўтди.\nДарсда ўқитувчилар ўзларининг бор маҳоратларини ишга солиш баробарида техник воситалардан ҳам унумли фойдаланлилар. Кўргазмалилик эса мураккаб масалаларни тезкор ўзлаштириш имконини беради. Қолаверса, дарснинг эркин савол-жавоб, мулоқот тарзида кечгани талаба-ёшларнинг мавзуга қизиқишини бир неча каррага оширди.\nЖараённи кузатар эканман, “Қани энди барча маъруза аудиторияларимиз мана шу каби дарсларни ўтказишга мослаштирилиб, ёш ўқитувчиларимиз ҳам шунга муносиб тарзда ўз маҳоратлларини ошириб борсалар”, деган ўй кечиб ўтди хаёлимдан.\nЭрмамат Сатторов. Ўқув бўлими услубчиси,


4 йил аввал 1566 siyrat.uz\nАҳзоб сурасининг 6-оятида инсоният билиши керак бўлган аниқ ҳақиқат зикр қилинган:\nАллоҳ таоло яна айтади: «Набий мўминлар учун ўзларидан кўра ҳақлидир. Унинг аёллари эса уларнинг оналаридир». Ушбу ояти каримада Аллоҳ таоло Расулуллоҳ соллаллоҳу алайҳи васалламнинг ва у Зотнинг азвожи мутоҳҳарларининг мўмин-мусулмонларга нисбатан тутган ўринлари ва қадр-қийматларини белгилаб бермоқда. «Набий мўминлар учун ўзларидан кўра ҳақлидир». Яъни Пайғамбарнинг мўминлар учун тутган ўрни шунчалик улуғки, у асраб олган отадан ҳам, сулбий падаридан ҳам, ҳатто ҳар бир мўминнинг ўз нафсидан ҳам юқори даражададир. У Зотнинг бу даражаси доимий ва боқийдир. Пайғамбар соллаллоҳу алайҳи васаллам ҳар бир нарсада мўминлар учун ҳаммадан, ҳатто ўзларидан ҳам устун мақомдадир. Бу ғоятда олий мақомдир. Бу мақом дунёда Муҳаммад соллаллоҳу алайҳи васалламдан бошқа инсонга берилмаган мақомдир. Бу мақомнинг улуғлигини янада чуқурроқ тушунишимиз учун ҳадиси шарифларга мурожаат этамиз. Пайғамбаримиз соллаллоҳу алайҳи васаллам айтадилар: «Менинг нафсим қудрат қўлида бўлган Зот билан қасамки, сизлардан бирортангиз мен то унга ўзидан, молу дунёсидан, боласидан ва барча одамлардан маҳбуброқ бўлмагунимча, мўмин бўла олмайди». Имом Бухорий ривоят қилган. Имом Бухорий ривоят қилган яна бошқа бир ҳадисда айтилади: «Умар розияллоҳу анҳу: «Эй Аллоҳнинг Расули! Аллоҳга қасамки, сиз мен учун ўзимдан бошқа ҳаммадан кўра маҳбуброқсиз», деди. Шунда Расулуллоҳ соллаллоҳу алайҳи васаллам: «Йўқ, эй Умар! Токи мени ўзингдан ҳам маҳбуброқ кўрмагунингча бўлмайди», дедилар. Умар розияллоҳу анҳу: «Эй Аллоҳнинг Расули! Аллоҳга қасамки, албатта, сиз мен учун ҳамма нарсадан, ҳатто ўзимдан ҳам маҳбубсиз», деди. Расулуллоҳ соллаллоҳу алайҳи васаллам: «Ана, энди бўлди, эй Умар», дедилар». Расулуллоҳ соллаллоҳу алайҳи васалламнинг мўминларга уларнинг ўзларидан ҳам ҳақлироқ эканликлари фақат у Зоти бобаракотнинг шахслари билан чегараланмайди, балки у Зот келтирган таълимотлар ҳам мўминлар учун ҳамма нарсадан устун туриши лозим. У Зоти бобаракот ҳадисларидан бирида: «Сизлардан бирортангиз токи унинг ҳавои нафси мен келтирган нарсага эргашмагунича, мўмин бўла олмайди», деганлар. Мусулмон киши эргашадиган таълимот, ҳаётнинг қайси соҳасида бўлишидан қатъи назар, Ҳазрати Муҳаммад соллаллоҳу алайҳи васаллам олиб келган Қуръон ва суннатдир. Бу ояти каримага тааллуқли ривоятлардан бирида Имом Бухорий улуғ саҳобий Абу Ҳурайра розияллоҳу анҳу Пайғамбаримиз алайҳиссаломнинг бундай деганларини ҳикоя қилади: «Ҳеч бир мўмин йўқки, мен унинг учун бу дунё ва охиратда одамларнинг энг ҳақдори бўлмасам, агар истасангиз, «Пайғамбар мўминлар учун ўзларидан кўра ҳақлидир» оятини ўқинглар. Бас, қайси бир мўмин ўзидан кейин мол-мулк, мерос қолдирса, уни қариндошлари олсин. Агар қарз ёки зое бўлган болалар қолдирса, эгаси менга келсин, мен унинг мавлосиман». Яъни вафот этган ўша мўминнинг қарзини мен тўлайман, етим қолган болаларига қарайман, демоқдалар.


Хорижликлар яшаши учун дунёнинг энг қулай мамлакати аниқланди\n16:56 / 22.09.2016\nYouGov халқаро социология институти ҳамда Британиянинг HSBC банки ҳамкорликда тадқиқот ўтказиб, дунёнинг яшаш учун энг қулай шаҳарларини аниқлашди. Бу ҳақида Strait Times маълум қилди.\nУнга кўра, Сингапур иккинчи йил кетма-кет хорижликлар яшаши учун энг яхши жой, деб топилди. Фақат бу шаҳар-мамлакатда бемалол яшаш учун йилига ўртача 139 минг доллар топиш керак бўлади.\nМақолада кўрсатилишича, тахминан 84 фоиз сўровномада иштирок этган хорижлик бошқа шаҳарларга қараганда Сингапурда ўзини ҳимояланган ҳис қилишини айтган. Иштирокчиларнинг 66 фоизи республикадаги турмуш сифатидан қониқиш ҳосил қилганини билдирган, 62 фоизи эса Сингапурни карьера учун энг яхши жой, деб ҳисоблашини маълум қилган.\nАксарият экспатлар ва уларнинг оила аъзолари Сингапурда тиббий суғурталар билан таъминланади, шунингдек болаларнинг мактабгача таълим муассасалари ва мактабларда таълим олиши учун компенсациялар тўланади.\nРейтингдаги иккинчи ўрин жорий йилда Янги Зеландияга насиб этди. 3-ўрин Канадага берилди. Ундан кейинги ўринларда Чехия, Швейцария, Норвегия, Австрия, Швеция, Баҳрайн ва Германия мамлакатлари номи қайд этилди.\nСингапур Трамп ва Ким Чен Ин учрашуви бекор қилинганига муносабат билдирди\n11:31 / 25.05.2018\nСингапурда Трамп ва Ким Чен Ин учрашиши мумкин бўлган меҳмонхона тўлиқ эгаллаб қўйилди\n10:18 / 24.05.2018


Яқин йилларда инсоният Интернетсиз қолиши мумкин - Terabayt.Uz\nМэдисон университети олимларининг огоҳлантиришича, 2033 йилга келиб инсоният интернетсиз қолиши мумкин. Барчасига иқлимнинг глобал исиши ва денгиз сатҳининг кўтарилиши сабаб бўлмоқда.\nАҳвол шу зайлда кетадиган бўлса, соҳил бўйида жойлашган йирик шаҳарлар яқин орада сув остида қолиши мумкин. Олимлар АҚШдаги вазият асосида таҳлил қилиб кўрдилар, масалан, Нью-Йорк, Майами ёки Сиэтл шаҳарлари мисолида кўриб чиқилди. Бироқ сув кўтарилиши давлат ёки маъмурий чегараларни тан олмайди ва барча денгизга туташ мамлакатларга таъсир кўрсатади.\nЎҚИНГ:Ucell’дан лайфхак: интернет-тўплам харидида 150 фоизгача текин трафик олишингиз мумкин!\nЯнги таҳлиллар шуни кўрсатмоқдаки, талофат анча сезиларли бўлади ва муаммолар ҳам кутганимиздан эртароқ бошланади. Фақат АҚШнинг ўзида 6500 километрлик оптик толали кабеллар яна 15 йиллардан кейин сув остида қолиши мумкин. «Яқин юз йилликда кўриладиган зарарнинг катта қисми биз кутгандан ҳам эртароқ бошланади», — дейди Висконсин-Мэдисон Университети компьютер фанлари профессори Пол Барфорд. «Бу бизни ҳайрон қолдираяпти. Биз ҳали бу талофатларга тайёргарлик кўришимиз учун 50 йил вақтимиз бор деб ўйлагандик, афсуски 50 йил йўқ».\nМуаммо шундаки, кейинги 20-25 йилда ётқизилган оптик толали кабелларни мутлақо сув ўтказмайди, деб айта олмаймиз. Чунки ўшанда иқлим ўзгаришлари бу қадар тезлашмаганди ва инфратузилмани ҳимоя қилиш чоралари ҳам кўрилмаганди.\nЎҚИНГ:Жаҳон банки Ўзбекистонда тезкор интернетни ишга туширишга ёрдам беради\nОлимларнинг ҳисоб китобича, ҳозирда, сув кўтарилиши аниқ бўлиб турган бир пайтда, агар воқеалар биз истагандек ривожланган тақдирда ҳам (аммо воқеалар ривожи биз истагандек бўлмаяпти) ёки агар барча давлат бир ёқадан бош чиқариб ҳаракат қилган тақдирда ҳам, иқлимга антропоген таъсирларни тўхтатишнинг энди имкони йўқ, дейди олим.\n#АҚШ #интернет хавфсизлиги #глобол иқлим


Трамп вакцина ишлаб чиқарувчиларни сайловларда унга қарши фитна уюштиришда айблади | Qalampir.uz\nТрамп вакцина ишлаб чиқарувчиларни сайловларда унга қарши фитна уюштиришда айблади\nОлам\t21 Ноябрь 10:46 1787\nКоронавирусга қарши вакцина ишлаб чиқарувчилар АҚШда Президент сайловлари натижаларига таъсир ўтказиш учун атайлаб муваффақиятли синовларни ўтказишни кечиктирган. Амалдаги давлат раҳбари Дональд Трамп Оқ уйда бўлиб ўтган матбуот анжуманида шундай фикрни айтиб ўтди.\n“Фармацевтика компаниялари атайлаб президентлик сайловидан сўнг COVID-19’га қарши вакциналарни муваффақиятли синовдан ўтказишни режа қилди. Агар улар буни олдинроқ қилганида, бу овоз бериш натижаларига таъсир қилиши мумкин эди”, дейди Трамп.\nШунингдек, Президентнинг фикрига кўра, унинг ғалаба қозониш имкониятини ошириши мумкинлиги учун Pfizer сайловдан олдин ўз вакцинасининг муваффақиятли синовдан ўтганини ошкор қилмаган.\n“Pfizer ва бошқалар ҳаттоки ўз вакциналари бўйича ўтказилган синовлар натижаларини эълон қилмасликка қарор қилдилар, яъни сайловлар ўтказиладиган пайтни кутиб, яхши натижага эга вакцинаси борлигини ошкор қилмадилар”, деди Трамп.\nУнинг фикрига кўра, бунинг сабаби фармацевтика компаниялари унинг дори-дармон нархларини пасайтириш сиёсатидан қониқиш ҳосил қилмаган.\nАҚШда Президент сайлови 3 ноябрь куни бўлиб ўтди. Ғолиб ҳали эълон қилинмаган, аммо аксарият Америка оммавий ахборот воситалари аллақачон демократ Жо Байден ғалаба учун зарур бўлган 270 та сайловчилар овозини олгани ҳақида хабар берган. Унинг ўзи ҳам ғолиблигини эълон қилди, аммо Трамп буни тан олмади. У сайловларда фирибгарликлар бўлганлиги тўғрисида кўп марта гапирган ва унинг штаб-квартираси бир неча муҳим штатлар судига қайта ҳисобот даъволари билан мурожаат қилган.\nКоронавирусга қарши вакциналар ишлаб чиқарадиган Американинг Pfizer ва Moderna компаниялари АҚШ президентлик сайловларидан сўнг ўзлари ишлаб чиққан вакциналарнинг юқори самарага эга эканлигини эълон қилди. 9 ноябрь куни Pfizer ўз вакцинаси 90 фоиз самарали эканлигини эълон қилди ва кейинчалик унинг самаралилик даражасини 95 фоизга етказди. Компания аллақачон ушбу препаратни АҚШда рўйхатдан ўтказиш учун мурожаат қилган. Шунингдек, Moderna 16 ноябрь куни ўз вакцинасининг самарадорлигини тахминан 94,5 фоиз, деб эълон қилди.\n22 Ноябрь 14:37 40849\n22 Ноябрь 20:11 30233\n22 Ноябрь 17:55 22096